« A proletárdiktatúra kikiáltása március 21. | KEZDŐLAP Tartalomjegyzék | Károlyi proklamációja. »

A szocialisták egyesülése a kommunistákkal.

A szociáldemokraták küldöttsége nyomban kiment a gyűjtőfogházba, ahol a küldöttség tagjai és a fogva levő kommunista vezérek között „megható jelenetek folytak le. Összeölelkeztek, összecsókolództak és örömujjongásuk határtalan volt a két szocialista árnyalatnak testvérisülése felett.”

Ily előzmények után március 21-én este a munkástanács „orkánszerű lelkesedéssel” fogadta el a szociáldemokrata párt vezetőség ama javaslatát, hogy a kommunisták magyarországi pártjával a béke megköttessék és ezzel a proletáriátus diktatúrája megteremtessék.

Az ülésen Garbai Sándor ismertette hosszú beszédben a szocialisták és kommunisták álláspontját. E beszéd érdekesebb részleteit a 27. sz. melléklet tartalmazza.

« A proletárdiktatúra kikiáltása március 21. | KEZDŐLAP Tartalomjegyzék | Károlyi proklamációja. »