« Megjegyzések. Elmélkedések. | KEZDŐLAP Tartalomjegyzék | V. A 6. és 7. hadosztály egyesüléséig terjedő boszniai hadműveletek. »

IV. A két tartomány török védőrsége.

Bár a török csapatok részéről nyilt ellenállás kifejtése nem igen volt valószínű, mégis érdekes felemlíteni, hogy a két tartományban akkoriban mintegy 40.000 főnyi rendesen szervezett katonaság 77 tábori és hegyi löveggel állott, még pedig 27 zászlóalj Boszniában, 16 pedig Hercegovinában. A rendes gyalogság legnagyobb részének már Henry-Martini ismétlő puskája volt;[1] azonkívül nagyon sok régibb típusú fegyver az önkéntesek és egyáltalában a lakosság felfegyverezésére állott megfelelő lőszerkészletekkel rendelkezésre. Utóbbiak jó részének ellenséges indulatával mindenesetre számítani kellett.

> [1] A mi gyalogságunk 11 mm ürméretű, 1867. és 1873. évi mintájú egyestöltésű Werndl-puskákkal volt felfegyverezve.

« Megjegyzések. Elmélkedések. | KEZDŐLAP Tartalomjegyzék | V. A 6. és 7. hadosztály egyesüléséig terjedő boszniai hadműveletek. »