« VI. A pápai hadak kisegítése. | KEZDŐLAP Tartalomjegyzék | VII. A IV. Károly német császárral és az osztrák hercegekkel támadt viszályok és bonyodalmak elintézése. »

Megjegyzések. Elmélkedések.

Különös és csodálatos, hogy Lajos király, aki nápolyi hadjáratai alatt a szentszékben legnagyobb kerékkötőjét láthatta, most egyszerre oly nagy ambicióval áll a mindenkori pápák mellé és azokat oly kiadósan támogatja nehéz küzdelmeikben csapatokkal, hogy azok nem tudnak hová lenni nagy csodálkozásukban és szinte égig magasztalják a királyt csapataival együtt. Ezek az olaszországi események minden esetre szintén igen sok és igen szép babérkoszorút fontak az akkori magyar vitézek homloka köré. Hogy egy részük a többi zsoldosok módjára megbizhatatlanná és időről-időre gyujtogató és fosztogató bandává vált, azon az akkori olaszországi viszonyok mellett nem csodálkozhatunk.

Ugyanily elbírálás alá esnek természetesen Atinai Nagy Magyar Csapatjának viselt dolgai is, amelyek szintén élénk tanubizonyságot tesznek a magyar csapatok ügyességéről és bátorságáról, valamint e tulajdonságuk miatti keresett és megbecsült voltáról.

« VI. A pápai hadak kisegítése. | KEZDŐLAP Tartalomjegyzék | VII. A IV. Károly német császárral és az osztrák hercegekkel támadt viszályok és bonyodalmak elintézése. »