« h) A nagyszebeni ütközet 1704. szeptember 11-én. | KEZDŐLAP Tartalomjegyzék | j) Bussy-Rabutin Kolozsvár felmentésére indul. A patai ütközet 1704. október 8.-án. »

i) Bussy-Rabutin Déva felmentését célzó hadművelete.

Thoroczkay vert hadának megmaradt részét Tordán gyülekeztette s aztán visszavonult Kolozsvár alá, míg Rabutin, nyert győzelmén fellelkesedve, 400 gyalogossal, 1500 lovassal és 4 ágyúval a Csáky László által már 9 hónap óta ostromolt Déva megsegítésére indult. Szászsebes mellett Rabutin egy körülbelül 1000 főnyi kuruc csapatra bukkant, melyet rövid küzdelem után a Marosba szorított. Közeledésének hírére Csáky László felhagyott Déva ostromával s így Rabutint mi sem gátolta abban, hogy szándékát végrehajtsa, ami egyrészt a végkép le- és elgyengült védőrség[1] leváltásából és a várnak kellő mennyiségű élelmi készletekkel való ellátásából állott. Ennek sikeres elvégzése után a tábornagy szeptember 20-án baj s úgyszólván veszteség nélkül tért vissza Nagyszebenbe, ahol fáradt csapatainak 14 napi pihenőt engedélyezett.

> [1] Kolinovics írja az id. helyen, hogy Déva várának őrsége a sok éhezés folytán annyira kimerült, hogy már lábon sem tudott állani s az őrszolgálatot ülve végezte.

« h) A nagyszebeni ütközet 1704. szeptember 11-én. | KEZDŐLAP Tartalomjegyzék | j) Bussy-Rabutin Kolozsvár felmentésére indul. A patai ütközet 1704. október 8.-án. »