« 28. A 946. évi olasz hadjárat. | KEZDŐLAP Tartalomjegyzék | c) Külföldi kalandozások Taksony alatt. »

Megjegyzések. Elmélkedések.

A legutóbbi bizanci és itáliai fényes anyagi sikerek legalább némi kárpótlásul szolgáltak a németekkel szemben az utóbbi időben szenvedett súlyos kudarcokért. Hogy ez utóbbiak minő nyomott hangulatot idézhettek elő országszerte, azt legjobban Zsolt fejedelemnek amaz elhatározása mutatja, hogy félreállt az ország ügyeinek intézésétől. Vajjon ez szép csendesen, avagy hosszas és kínos vitatkozások, esetleg – jó magyar szokás szerint – pártütések keretén belül játszódott-e le, arra nézve nincsenek adataink.

Nagyon érdekes II. Berengár kettős csalása, amelyet egyrészt népével, másrészt a magyarsággal szemben elkövetett és méltán csodálkozhatunk azon, hogy a magyarok ezt a csalást hamarosan meg nem bosszulták. Legalább a feljegyzésekben seholsem olvashatunk ilyesmiről.

« 28. A 946. évi olasz hadjárat. | KEZDŐLAP Tartalomjegyzék | c) Külföldi kalandozások Taksony alatt. »