« b) Az 1747. évi események rövid vázlata. | KEZDŐLAP Tartalomjegyzék | Megjegyzések. Elmélkedések. »

c) Az 1748. évi események rövid vázlata.

1748-ban Németalföldön a franciák Maastrichtot ostromolták, míg a császáriak és az angolok, a koalicióba újonnan belépő oroszokra várva, 80.000 főnyi seregükkel Maeseyek–Roermonde-nál tétlenül állottak.[1] Maastricht május 7.-én megadta magát, mire a bekövetkezett fegyverszünet folytán mindkét fél mind Németalföldön, mind Olaszországban, ahol ez évben semmi nevezetes dolog sem történt, beszüntette az ellenségeskedéseket.

Az osztrák örökösödési háborúnak az 1748 október 18.-án Aachenben megkötött béke vetett véget, melynek következtében Mária Terézia jogait most már Francia- és Spanyolország is elismerte.[2]

> [1] Maastrichtnál a Haller-gyalog és a Beleznay-huszárezred viselte magát derekasan. Ugyane hadjáratban többször kitüntették magukat Baranyay és Hadik tábornokok.

> [2] Breit József, Az Egyetemes Hadtörténelem Vázlata, I, 370–375.

« b) Az 1747. évi események rövid vázlata. | KEZDŐLAP Tartalomjegyzék | Megjegyzések. Elmélkedések. »