« 21. Az 1437. évi erdélyi parasztlázadás. | KEZDŐLAP Tartalomjegyzék | 22. Zsigmond utolsó tevékenysége és halála. »

Megjegyzések. Elmélkedések.

A leírt polgárháború egyik igen csúnya szégyenfoltja Magyarország történetének és annak előidézésében talán mindkét fél egyformán hibás. Marchia Jakab is sokszorosan túllépte hatáskörét, amidőn a hit meggyőző szavai helyett a fegyverek hatalmát vette igénybe, hogy a szerinte megtévelyedetteket a régi ösvényre térítse vissza. Hibás volt a jobbágyság és a nemesség is, hogy nem törvényes úton, hanem a fegyver erejével igyekezett óhajának és akaratának érvényt szerezni. Utóbbi azonkívül a szegény nyomorult, foglyul ejtettek megcsonkítása által oly ocsmány cselekedetet követett el, mely nem volt méltó a pórság felett érzett és gyakorolni kívánt szellemi és erkölcsi fensőbbségéhez. Viszont az is igaz, hogy akkori időben csakis ily, általa is sokszor használt drákói rendszabályokkal lehetett a feldűhödt köznépre gyorsan és eredménnyel hatni.

« 21. Az 1437. évi erdélyi parasztlázadás. | KEZDŐLAP Tartalomjegyzék | 22. Zsigmond utolsó tevékenysége és halála. »