« A) A tavaszi hadjárat. | KEZDŐLAP Tartalomjegyzék | B) Az őszi hadjárat. »

Megjegyzések. Elmélkedések.

Az a szinte hihetetlen nagy energia, amelyet Napoleon az 1812. évi nagy csapás után, mely az abban alkalmazott grande armeé-t úgyszólván teljesen tönkretette, egy újabb hatalmas sereg felállítása és megszervezése tekintetében ugyancsak szinte hihetetlen eredménnyel kifejtett, joggal a legnagyobb bámulatba ejti az embert. Ily eredmények elérésére és felmutatására valóban csak igazi nagy emberek és istenadta hadvezérek képesek és Napoleon kétségkívül még az ily kiváltságos egyéneknek is az élén haladt. Az 1813. évi tavaszi hadjáratban elért sikerei kétségbevonhatatlan tanuságot tesznek emellett. És bár ez a hadjárat nagyon sok érdekes és tanulságos részletet tartalmaz, meg kellett elégednünk annak csupán vázlatos ismertetésével, miután abban elejétől végig csak oroszok és poroszok állottak Napoleonnal szemben, magyar csapatok egyáltalában nem vettek részt benne.

« A) A tavaszi hadjárat. | KEZDŐLAP Tartalomjegyzék | B) Az őszi hadjárat. »