« 67. sz. melléklet. Hadseregparancs. | KEZDŐLAP Tartalomjegyzék | 69. sz.melléklet Az 5. hadosztályparancsnokság 1919. évi április 28. este 7 órai helyzetjelentése. »

68. sz. melléklet.
Presan tábornok előterjesztése.

„Van szerencsém a következőket Foch tábornagy Úr tudomására hozni:

„1. A magyar haderők nemsokára teljesen át lesznek vetve a Tisza nyugati partjára.

„2. E hadművelet befejeztével kénytelenek leszünk erőink legnagyobb részét a Dnjester mentére küldeni, ahol feltétlenül és sürgősen szükség van rájuk.

„3. Hogy e változás Románia katonai és politikai helyzetének kompromittálása nélkül legyen végrehajtható, a magyar veszedelmet teljesen ki kell küszöbölni. E célból szükséges, hogy Budapest elfoglaltassék és hogy a magyar hadsereg teljesen lefegyvereztessék.

„4. Az általunk végrehajtott akció azt mutatta nekünk, hogy a jelenlegi körülmények között ez a művelet könnyű leend, kivált ha az haladéktalanul és a Magyarországgal szomszédos összes szövetséges csapatok által egyszerre lesz végrehajtva.

„5. Miután általános érdek, hogy minden figyelem, minden energia és az összes rendelkezésre álló erők észak felé összpontosíttassanak, véleményem szerint szükség van egy Magyarország felé indítandó hadműveletre. E hadműveletben Románia 2 hadosztállyal vehet részt, amelyeket a hadműveletek vezetésével megbízott parancsnokság rendelkezésére bocsátana mindaddig, amíg a kitűzött cél el nem éretik.

„6. Az esetre, ha a szövetségesek e hadművelet céljaira semmit se áldoznának, a román csapatok a Tisza mentén megállanak, ahol legkönnyebben állhatnak ellen a magyarok újabb támadásainak s innen jobban támogathatják a határ menti lakosságot is.”

« 67. sz. melléklet. Hadseregparancs. | KEZDŐLAP Tartalomjegyzék | 69. sz.melléklet Az 5. hadosztályparancsnokság 1919. évi április 28. este 7 órai helyzetjelentése. »