« d) Velence és a keresztesek 1202–1203. évi hadjárata Dalmácia ellen. | KEZDŐLAP Tartalomjegyzék | e) Az 1203. és 1204. évi thüringiai hadjárat. »

Megjegyzések. Elmélkedések.

Az, amit a kereszteshadak Zára körül műveltek, az az akkori keresztény világ örök szégyene marad.

Hogy a záraiakat sem Imre, sem Endre kellőleg nem támogatta, az magyar szempontból felette sajnálatosnak mondható. Imrének és Endrének is mindent el kellett volna követnie, hogy Velence felülkerekedése a magyarok mellett híven kitartó záraiak felett minden áron meggátoltassék, csakhogy a két testvér ekkor már féltékeny és irigy szemmel nézett egymásra, ahogyan azt alább bővebben kifejtjük majd.

Egyébként sem az isztriai, sem a zárai események nem mutatnak fel hadászati vagy harcászati tekintetben valami különösen említésre méltó részletet.

Itt kell még megemlítenünk, hogy mialatt a velenceiek a keresztesek segítségével Zárát pusztították, Boszniában a bogomilok Kulin bán befolyására teljesen alávetették magukat a római anyaszentegyháznak.

« d) Velence és a keresztesek 1202–1203. évi hadjárata Dalmácia ellen. | KEZDŐLAP Tartalomjegyzék | e) Az 1203. és 1204. évi thüringiai hadjárat. »