« e) A franciák betörése a Pfalzba. | KEZDŐLAP Tartalomjegyzék | Megjegyzések. Elmélkedések. »

f) Lipót császár szövetségeseinek ezévi közreműködése.

Az albánokkal szövetkezett velenceiek ez évben szintén értek el kisebb-nagyobb eredményeket, de ezek az általános nagy helyzetre döntő befolyást nem gyakoroltak. Legnevezetesebb ez eredmények közül a scutari-i pasa ellen kivívott győzelem, a Marchese Borro tábornok által Dernisnél végrehajtott sikeres rajtaütés, továbbá Knin megvétele néhány napi ostrom után, szeptember 2-án, mely a velenceieknek 200, a törököknek 1500 emberükbe került. Knin eleste után nemsokára Citluk és Vrlika erősségek is megadták magukat. Ellenben nem sikerült a velenceiek által hajókon végrehajtott vállalat Gabela ellen, épígy a hercegovinai pasa által 1300 emberrel az Opus erőd ellen végrehajtott rajtaütésszerű támadás sem. Végül Cornaro tábornoknak kevéssel a hadjárat befejezése előtt Trebinjét sikerült hatalmába ejtenie.

Az oroszok erőlködése a Krimben és a lengyeleké Moldvában ezidén sem mutatott kézzelfogható eredményeket, sőt ezeknek a hadműveleteknek ezúttal is inkább kudarc-szerű mellékízük volt.

« e) A franciák betörése a Pfalzba. | KEZDŐLAP Tartalomjegyzék | Megjegyzések. Elmélkedések. »