« f) A horvát-szlavonországi hadműveletek. | KEZDŐLAP Tartalomjegyzék | Megjegyzések. Elmélkedések. »

g) Lipót császár szövetségeseinek ezévi közreműködése.

IX/1. számú melléklet.

A lengyel király ez év nyarán 30.000 emberrel a Pruton átkelve, a Havasalföldre szándékozott betörni, hanem élelmezési nehézségek és a rossz időjárás miatt Moldván túl már nem juthatott s aztán visszatért Lengyelországba.[1] Ép így meg kellett szüntetni a Kareman pasa által védett Kamenic ostromát is.

Velence szintén nagyobb nyomaték és eredmény nélkül folytatta ez évben háborúját Dalmáciában és Albániában.

A francia hadszíntéren XIV. Lajos eleinte a hadműveleteknek korai megnyitása révén lényeges sikereket ért el, annál is inkább, mivel a császári és birodalmi hadsereg fővezérei folytonos egyenetlenségben állottak egymással.[2] Csak amikor az 1689. óta az angol trónon ülő Orániai Vilmos lépett a szövetségesek élére, szorultak XIV. Lajos felső-rajnamenti hódításai és pusztításai megfelelő korlátok közé.

> [1] Veterani's Feldzüge 111.

> [2] Fessler–Klein id. m. IV., 490: „1691 brachten die Fürsten Deutschlands zwar eine bedeutende Macht zusammen, aber der unfähige Kurfürst August von Sachsen ward Befehlshaber derselben, und sein Zwiespalt mit Caprara, dem Anführer der kaiserlichen Truppen, verdarb vollends alles; jeder wollte immer des Gegentheil von dem, was der andere zu thun gedachte, und weigerte sich, Befehle von dem andern anzunehmen.”

« f) A horvát-szlavonországi hadműveletek. | KEZDŐLAP Tartalomjegyzék | Megjegyzések. Elmélkedések. »