« 17. A 926. évi frankhon-lotharingiai és sváb-burgundi hadjárat. | KEZDŐLAP Tartalomjegyzék | 18. A 927. évi bolgár hadjárat. »

Megjegyzések. Elmélkedések.

A 926. évi hadjáratok még az eddiginél is jobban emelték a magyarok tekintélyét a külföld előtt. Ez bírta rá Arnulfot is, aki a mondák szerint még az ördögtől sem félt, a fenti béke megkötésére.

A sanct-galleni epizóddal nem azért foglalkoztunk a rendesnél jóval behatóbban, mintha annak történelmi vagy hadászati és harcászati szempontból valami különös értéke és jelentősége volna, hanem azért, mert Ekkehard krónikája, mely a legkisebb részletekre kiterjedőleg elfogulatlanul és élethűen írja le a sanct-galleni kalandot, érdekes és amellett teljesen tiszta és hű képet nyujt őseink jelleméről, erkölcséről, hadi szokásairól, duhajkodó tréfás, dalos jókedvéről, de amellett példás fegyelmezettségükről is. Ez okból a sanct-galleni krónikát legbecsesebb kútfőink egyikének tekinthetjük.

« 17. A 926. évi frankhon-lotharingiai és sváb-burgundi hadjárat. | KEZDŐLAP Tartalomjegyzék | 18. A 927. évi bolgár hadjárat. »