« Október 31-ike. | KEZDŐLAP Tartalomjegyzék | November 2-ika. »

November 1-je.

Most aztán Károlyi és kormánya hamarosan egészen levetette álarcát. Az új kormány már november 1-jén minisztertanácsilag elhatározta, hogy a nemzeti tanáccsal és a katonatanáccsal, vagyis ezzel a két eminenter forradalmi alakulattal állandó érintkezést tart fenn Kunfi Zsigmond útján. Sőt mindjárt még egy hatalmas ugrást tett előre, illetve, jobban mondva, bal felé. Azzal a megokolással, hogy programjába az államforma kérdését is kénytelen felvenni, azon melegében megkérte a királyt, mentse őt fel esküje alól. Ez megtörténvén, nyomban után, ugyancsak november 1-jén a kormány a nemzeti tanács kezébe tette le az esküt, ami természetesen már egészen nyílt király- és alkotmánysértésnek volt tekinthető.

« Október 31-ike. | KEZDŐLAP Tartalomjegyzék | November 2-ika. »