« Direktóriumok ne avatkozzanak katonai kérdésekbe. | KEZDŐLAP Tartalomjegyzék | Politikai megbízottak rendszeresítése. »

Katonatanácsok megszüntetése.

Ugyancsak a fenti napon kelt, de csak az április 18-án megjelent 26. számú Szabályrendeleti Közlönyben jelent meg a katonatanácsok megszüntetésére vonatkozó alábbi 8135/eln. 7. számú körrendelet:

„A munkás- és katonatanácsoknak a tanácsköztársaság alkotmánya alapján az egész államban történt megválasztása folytán[1] a katonatanács és a katonai bizalmi férfirendszer szabályozásáról szóló 32.204/eln. karh. 1918. számú körrendeletet[2] ezennel hatályon kívül helyezzük.

„Ehhez képest az összes eddig fennállott katonatanácsok működését és hatáskörét beszüntetjük, illetve ezeknek azonnali feloszlatását elrendeljük.

> [1] Ez a választás úgy folyt le, hogy a szavazóhelyiségbe való belépésnél minden szavazó kezébe nyomták a hivatalból jelölt kandidánsok nyomtatott listáját, s azt kellett neki a szavazatszedő bizottságnak átadnia, amelynek szeme láttára, ha úgy tetszett, a névsoron lényegtelen változtatásokat is eszközölhetett az ember. Hogy ilyenformán csupa proletár nevű került ki az urnából, magától értetődő dolog. De még azon se csodálkozzunk, hogy az ekként megejtett, „minden befolyásolástól mentes, tiszta” választás után az újságok hasábokat írtak az egész országnak, tehát még a polgárságnak is proletárokkal szemben megnyilatkozott egyhangú bizalmáról!

> [2] Lásd az I. rész 54. oldalán.

« Direktóriumok ne avatkozzanak katonai kérdésekbe. | KEZDŐLAP Tartalomjegyzék | Politikai megbízottak rendszeresítése. »