« Megjegyzések. Elmélkedések. | KEZDŐLAP Tartalomjegyzék | Megjegyzések. Elmélkedések. »

n) A rend helyreállítása Szlavóniában; újabb expedició a Barancsi bánságba 1281-ben.

Mialatt IV. László az ország délkeleti határvidékét járta be, azalatt a Dráván túlon, Szlavóniában a Henrikfiak, Miklós egész Szlavónia bánja, és Iván vrbászi és szanai ispán,[1] valamint Péter püspök igyekeztek a folyton garázdálkodó Vodicsaiakkal és a vegliai és modrusi grófokkal rendet teremteni. Itt ezúttal komolyabb összeütközésre nem is került a dolog, mert a felek 1280. október 30-án Ozály vára alatt békésen megegyeztek.

Az 1280. évi orvtámadás megbosszulására IV. László a következő évben Baksa Simonfia Györgyöt küldte le egy erdélyiekből és kúnokból álló királyi haddal a Barancsi bánságba, az itt és a Macsói bánságban garázdálkodó Drmán megfenyítésére. A feljegyzések csak azt mondják, hogy György mester ezúttal is “elismerésre méltó tetteket” vitt véghez, de hogy azok miben állottak, azt nem tudjuk.

> [1] A helyneveket lásd a 19. sz. mellékleten.

« Megjegyzések. Elmélkedések. | KEZDŐLAP Tartalomjegyzék | Megjegyzések. Elmélkedések. »