« III. A lomellinai hadjárat. | KEZDŐLAP Tartalomjegyzék | a) Francia hadsereg. »

1. Erőviszonyok. Hadrend. Hadműveleti tervek. Hadászati felvonulás.

Erőviszonyok. Hadrend. 1859 elején az osztrák haderő 4 hadseregre tagozódott s azonkívül Temesvárott és Zágrábban egy-egy önálló parancsnokság, Németországban pedig Mainzban, a Majna melletti Frankfurtban, Rastadtban és Ulmban megszálló csapatok voltak. A prágai 1., a bécsi 3., a gráci 6., a brünni 9. hadtestből álló I. hadsereg parancsnoksága Bécsben, az 5., 7. és 8. hadtestből álló II. hadseregparancsnoksága Veronában, a pesti 10., pesti 11., nagyszebeni 12. hadtestből és a pesti 1. lovashadtestből álló III. hadsereg parancsnoksága Budán, s végül a krakói 2. és a lembergi 4. hadtestből álló IV. hadsereg parancsnoksága Lembergben székelt. E seregtestek állománya a következő volt:

I. hadsereg: 89 zlj, 99 lov. szd, 58 üteg, 161.334 élelm. és 151.740 ütközet létsz.;

II. hadsereg: 75 zlj, 24 lov. szd, 42 üteg, 127.052 élelm. és 115.712 ütközet létsz.;

III. hadsereg: 64 zlj, 112 lov. szd, 36 üteg, 141.371 élelm. és 116.812 ütközet létsz.;

IV. hadsereg: 40 zlj, 52 lov. szd, 24 üteg, 76.683 élelm. és 69.368 ütközet létsz.;

Temesvári hadparság: 15 zlj 26.176 élelm. és 21.374 ütközet létsz.;

Zágrábi hadparság: 34 zlj, 2 üteg 57.062 élelm. és 49.975 ütközet létsz.;

Németországban: 9 zlj, 1 lov. szd, 12.983 élelm. és 11.668 ütközet létsz.

Összesen: 326 zlj, 288 lov. szd, 162 üteg, 602.659 élelm. és 536.649 ütközet létsz.

Április végén az olaszországi II. hadsereg hadrendje a következő volt:

2. Hadtest. Parancsnoka: Lichtenstein Ede herceg altábornagy.

Báró Jellacié altábornagy hadosztály (ebben a komáromi 12. és a szegedi 46. ezred 1., 2., 3. és gránátos zászlóalja) és Herdy altábornagy hadosztálya. A hadtest állománya: 19. zászlóalj, 40 löveg, 22.689 élelmezési és 16.554 ütközet létszámmal.

3. Hadtest. Parancsnoka: Schwarzenberg Edmund herceg.

A Schönberger és báró Martini altábornagy hadosztályai (utóbbiban a szatmári 5. ezred 1., 2., 3. és gránátos zászlóalja és a nagyszebeni 23. vadász zászlóalj, továbbá a székesfehérvári 10. huszárezred 8 százada). A hadtest állománya: 20 zászlóalj, 8 lov. század, 56 löveg, 28.051 élelm. és 22.511 gyal. és 1255 lovas ütközet létszámmal.

5. Hadtest. Parancsnoka: gróf Stadion altábornagy.

Báró Paumgarten altábornagy hadosztálya (ebben a nagyszebeni 31. ezred 1., 2., 3. és gránátos zászlóalja) és gróf Sternberg altábornagy hadosztálya (ebben a budapesti 32. ezred 1., 2., 3. és gránátos zászlóalja.) A hadtest állománya: 24 zászlóalj, 4 lov. század, 64 löveg, 32.446 élelm. és 24.027 gyalogos és 619 lovas ütközet létszámmal.

7. Hadtest. Parancsnoka: báró Zobel altábornagy.

Báró Reischbach és Lilia altábornagyok hadosztályai. (Utóbbiban az 1. huszárezred 4 százada). A hadtest-állomány 18 zászlóalj, 4 lovasszázad, 48 löveg, 24.802 élelm. és 19.018 gyalogos és 683 lovas ütközet létszámmal.

8. Hadtest. Parancsnoka: Benedek altábornagy.

A volt Urban- és a Lang- (altábornagy) hadosztályok (utóbbiban a debreceni 39. ezred 1., 2., 3. és gránátos zászlóalja) és a nagyváradi 1. huszárezred 4 százada. A hadtest állománya: 20 zászlóalj, 4 lovasszázad, 48 löveg, 26.520 élelm. és 19.293 gyalogos és 510 lovas ütközet-létszámmal.

Hadsereg lovas-tartalék.

Gróf Mensdorff altábornagy tartalék-lovashadosztálya (ebben a kassai 12. huszárezred 4 százada). A hadosztály állománya: 17 lovasszázad, 16 löveg, 3578 élelm., és 2579 lovas ütközet-létszámmal. Hadsereg tüzér-tartalék: 92 löveg.

A II. hadsereg összes állománya: 101 zászlóalj, 35 lovasszázad, 364 löveg, 144. 703 élelm. és 106.631 gyalogos és 6068 lovas ütközet-létszámmal.

Ehhez járult még: báró Urban altábornagy tartalék-hadosztálya és abban az aradi 33 ezred 1., 2., 3. és gránátos zászlóalja, valamint a kassai 12. huszárezred 31/2 százada. A hadosztály állománya: 112/3 zászlóalj, 31/2 lovasszázad, 20 löveg, 14.386 élelm. és 11.573 gyalogos és 700 lovas ütközet-létszámmal.

Megszálló csapatok:

Triestben............... Velencében............ Ferrarában............. Veronában............. Mantuában............ Milanoban............. Piacenzában........... Paviaban................ | 14 10 1 7 5 4 4 3 | zlj, " " " " " " " | 4 – – – – – 1 – | lovasszázad " " " " " " " | 8 – – – – – 8 – | löveg | 17.000 15.429 1.342 9.879 6.300 4.881 7.332 4.478 | ember[1] "[2] "[3] "[4] "[5] "[6] " "[7]
Összesen | 48 | zlj, | 5 | lovasszázad, | 16 | löveg | 66.704 | ember

30.959 főnyi ütközet-létszámmal.[8]

1859 május 20-ikáig a II. hadsereg seregtesteinek állományában némi változások állottak be. E napon a hadsereg állománya a következő képet mutatta:

2. hadtest: 19 zlj, 2 lov. szd, 56 löveg, ütközet-létszám 17.912 gyal., 278 lovas;

3. hadtest: 20 zlj, 8 lov. szd, 48 löveg, ütközet-létszám 21.391 gyal., 1145 lovas;

5. hadtest: 24 zlj, 4 lov. szd, 64 löveg, ütközet-létszám 24.853 gyal., 648 lovas;

7. hadtest: 18 zlj, 4 lov. szd, 48 löveg, ütközet-létszám 18.241 gyal., 571 lovas;

8. hadtest: 24 zlj, 51/2 lov. szd, 64 löveg, ütközet-létszám 24.267 gyal., 774 lovas;

Tart. lovashadosztály: 14 lov. szd, 16 löveg, ütközet-létszám 1778 lovas;

Tüzér tart.: 88 löveg.

Összesen: 105 zlj, 371/2 lov. szd, 384 löveg, ütközet-létszám 106.664 gyal., 5194 lovas.

Mint új seregtest beérkezett a

9. Hadtest. Parancsnoka: gróf Schaaffgotsche lovassági tábornok.

Báró Handel altábornagy hadosztálya (ebben a győri 19. és a kassai 34 ezred 1., 2., 3 és gránátos zászlóaljai) és gróf Crenneville altábornagy hadosztálya (ebben a pécsi 52. ezred 1., 2., 3. és gránátos zászlóaljai, tovább a 12. huszárezred 4 százada). A hadtest állománya: 19 zászlóalj, 4 lovas század, 56 löveg, 19.574 gyalogos és 428 lovas ütközet-létszámmal.

Ezek szerint most már a II. hadsereg állománya 124 zászlóaljat, 411/2 lovasszázadot és 440 löveget tett ki, melynek ütközet-létszáma 126.238 gyalogos és 5622 lovas volt.

A zászlóaljak átlagos állománya 800 főt, a lovasszázadoké 110 lovast, a dandároké 4000 embert tett ki. 1859 január havában a gyalogságot a 14 mm. ürméretű huzagolt, előltöltő Lorenz-mintájú puskával a vadászokat kurtállyal szerelték fel. Az ütegeknek 6 ágyújuk és két tarackjuk volt.

A flottának hadikészenlétbe való helyezését már február végén rendelték el és a háború kitörésekor néhány hajót a polai, zárai, lissai és cattarói kikötőkbe irányítottak, a mantuai tavak részére 6, a Garda tó részére 3, a Lagomaggiore részére 6 hadi járművet rendeltek ki, míg a flotta többi részét, 23 hajót, Velence lagunáiban összpontosították, hogy Ferdinánd Miksa főherceg tengerész-főparancsnok utasításai szerint a tengerpart védelménél közreműködjenek.

Ugyancsak 1859 május 20.-án a szövetségesek hadrendje és állományviszonyai a következő képet mutatták:

A francia hadsereg és egyúttal a szövetséges hadsereg főparancsnoka: III. Napoleon császár.

> [1] Ezek között a győri 26. ezred pótzászlóalja és az 1., 10. és 12. huszárezred pótszázadai.

> [2] Ezek között a temesvári 61. ezred 1., 2., 3., 4. és gránátos zászlóalja.

> [3] Ezek között az aradi 33. ezred 4. zászlóalja.

> [4] Ezek között a kecskeméti 38. ezred pótosztálya.

> [5] Ezek között a 32. és 39. ezred 4. zászlóaljai.

> [6] Ezek között a 44. ezred pótzászlóalja.

> [7] Ezek között a 31. ezred 4. zászlóalja.

> [8] Osztrák vezérkar, Der Krieg in Italien 1859, I.–V. számú mellékletek.

« III. A lomellinai hadjárat. | KEZDŐLAP Tartalomjegyzék | a) Francia hadsereg. »