« 18. számú melléklet A magyar kormány távirata Franchet d'Espérey tábornokhoz. | KEZDŐLAP Tartalomjegyzék | 21. számú melléklet Tendenciózus cikkek a párizsi sajtóban. »

19. számú melléklet
Román helyzetjelentések

(Lásd a 20. számú mellékletet.)

1. 1919. január 7-én az erdélyi csapatok parancsnoksága 719. szám alatt a következőket sürgönyzi a nagy főhadiszállásnak:

A zilahi esetre nézve a 7. hadosztály január 2-i jelentése kapcsán a következőket jelenti:

Csak hat halott volt; ezek közül csak egy a harc folyamán. A többi ötöt egy majorban megcsonkítva találták. Le vannak fényképezve.

A megcsonkítás a következő körülmények között történt: Mihelyt a támadás a vonat meglepetése által nyilvánvalóvá vált (kisiklás a sínek alá helyezett aknák következtében), a zászlóalj leszállt a vonatról és harcállásba helyezkedett. E pillanatban a magyarok megközelítették a vonatot és 12 kalauzt foglyul ejtették, akik a vonaton maradtak. A magyarok elkergették, visszavonulásuk alkalmával azonban magukkal vitték a 12 kalauzt. Ezek közül ötöt megölve és megcsonkítva találtunk egy majorban.

A többi hét kalauz kiszabadítása céljából Zilahról Tasnádra két túszt küldtünk javaik elkobzásának és családjaikkal szemben alkalmazandó megtorló intézkedések kilátásba helyezése mellett.

2. Az 1919. évi január 11-i 32. számú jelentés kivonata:

Egy ellenséges repülő a Dés–Zsi–Zilah–Somlyó vonal fölött keringett és kiáltványokat dobott le.

A sebesvári tábori őrsöt jelentékeny (?) ellenséges erők támadták meg, mire az Bánffyhunyad felé volt kénytelen visszavonulni.

3. A január 18-i 39. számú jelentés kivonata:

A sikárlói előőrs egy járőrét a magyarok puskatűzzel megtámadták. A 14. ezred egy katonája megsebesült.

18 órakor 40–50 főnyi ellenséges járőr a Nagysebestől keletre fekvő Magura Segesului felé nyomult előre. Tüzérségi tüzünk visszakergette őket.

4. A január 19-i 40. számú jelentés kivonata:

A Nagysebestől 900 méterre az országúton állásban levő ellenséges tüzérosztag Kissebesre lőtt, ahol egy leányt és egy fiút agyonlőtt, egy öreg embert és egy katonát pedig megsebesített.

5. A január 21-i 42. számú jelentés kivonata:

Egy 30 főnyi magyar járőr a sikárlói tábori őrs őrszemét megtámadt. Az előőrs csapatai közbeléptek, a járőr visszaűzetett. Egy katona megöletett.

6. A február 19-i 58. számú jelentés kivonata:

A február 17-ről 18-ra hajló éjjel az egeresi tábori őrsöt magyar bandák tűzzel megtámadták. Visszaűzettek.

7. A február 21-i 60. számú jelentés kivonata:

Egy 200 magyar katonából álló magyar csapat átlépte a demarkációs vonalat és Várca faluig előnyomulván, azt kirabolta. Ez a csapat aztán kettéoszlott, s egyik része Illésfalva, másik része Mutos felé nyomult előre. Mindkét csoportot a Szilágycsehnél álló 9. üteg egyik szakasza szétkergette tüzével, amire azok visszahagyták zsákmányukat.

8. A február 23-i 61. számú jelentés:

1.7. hadosztály körlete:

a) A 14. ezred 3. zászlóalja Mármarosszigetről Nagybánya felé útben.

b.) Ez éjjel 23 órakor az ellenséges tüzérség 14 lövéssel Cigányi falut lőtte. Ezt gyalogsági támadás követte.

A Cigányi és Zsibó közötti telefonvezeték megszakítása folytán még nem ismerjük a művelet következményeit. Cigányiba a 14. ezred 2. zászlóalját küldtük.

2. 6. hadosztály:

a) A 24. ezred 3. zászlóalja Kolozsvárról Bánffyhunyadra küldetett.

b) A február 21–22-i éjjelen egy 20 főnyi ellenséges tábori őrs puskatűzzel megtámadta a Kissebestől 1 km-nyire felállított őrszemeinket. Visszautasíttatott.

c) Február 12-én 12 óra 45 perckor a csucsai ellenséges tüzérség megnyitotta tüzét Kissebes és Nagysebes falukra és 14 lövést adott le. A mi tüzérségünk felelt.

9. 62. számú hadműveleti jelentés február 23–24-éről:

1. A cigányi-i akció folytatása:

a) A február 22–23-i éjjelen a magyarok megtámadták a Cigányi–Garcei (Görcsön?) és Zilahnál levő csapatainkat három irányban: Cigányi falu, a cigányi-i vasútállomás és Zilah felé. A cigányi-i zászlóalj és üteg Görcsöntől nyugatra és dél-nyugatra, Cigányi és Görcsön között és a cigányi-i erdő nyugati szegélyén foglalt állást és február 23-án egész délután harcoltak. Nyolc órakor Cigányi falu vissza volt foglalva, de a vasúti állomás még az ellenség kezében volt.

A Zilahnál levő 15. ezredbeli 1. zászlóalj arcban megtámadtatván és veszélyeztetve lévén az erdőből kibukkanó bandák által, a Zilah és Vártelek között fekvő erdő nyugati szélére vonult vissza, ahol felvette a harcot, amely még folyamatban van.

Az ellenséges parancsnokság parlamentairek útján ama fenyegetés mellett, hogy különben a Zilahon levő fogoly román notabilitásokat, tiszteket és katonákat kivégezteti, felszólított bennünket, hogy hagyjuk abba a Zilahra irányított tüzelést. Azt a választ adtuk neki, hogy ürítse ki ezt a helységet február 24-én 8 óráig.

Zilah visszafoglalására a következő intézkedések adattak ki:

A 27. ezred 3. zászlóalja Zsibóról Vártelekre vonult, hogy az erdőn át meglepően előnyomulva, Zilahtól keletre támadhasson.

A Vártelekről dél-nyugatra levő 15 ezred egy zászlóalja és két üeg egyidejűleg szintén támad.

a) Az ellenséges csapatok magyar rendes csapatok. Hozzájuk tartozik többek között 500 magyar fogoly is, akiket a megszállt területről szabadon bocsátottunk és akiket felfegyvereztek és az arcvonalba küldtek.

b) Február 23-án a magyarok a sikárlói tábori őrsre lőttek, ahol két tisztet és legénységet megöltek.

10. 63. számú hadműveleti jelentés február 24-ről 25-re 8 órakor:

A Zilah visszavételét célzó akció következőleg játszódott le:

24-én 7 órakor a 25 ezred 1. zászlóalja Zilah helységet 1000 méterre közelítette meg, ahol az ellenséges tűz feltartóztatta. A 27 ezred 3 zászlóalja Vártelekről az erdőn át elindult, hogy Zilahtól délre bontakozzék ki. A 670. magassági pontnál ellenséges gyalogsági és géppuskatüzet kapott.

14 órakor megkezdődött a cigányi–zilahi vasútvonal – Zilah keleti szegélye – 670. magassági pont (3 km-re Zilahtól) vonalában levő ellenséges állás bombázása. Az akciót köd miatt nem lehetett előbb megkezdeni.

A 15. ezred 3. zászlóalját, amely Görcsöntől nyugatra foglalt állást, az ellenség Haraklán felől eredmény nélkül lőtte; e zászlóalj egy százada Cigányi felé lépett akcióba.

Február 24-én este a következő volt a helyzet:

A 25. ezred[1] 3. zászlóalja és a 2. zászlóalj 6. százada Görcsöntől nyugatra és Cigányitól 800 méterre északra; a 26. ezred 5., 6. és 7. százada tartalék Nyirsidon; a 15. ezred 1. zászlóalja Zilah szegélyétől 1000 m-re észak-keletre és keletre; a 27. ezred 3. zászlóalja a 670. és 716-os magassági pontokon (3 km-re keletre és délre Zilahtól). Szállítás alatt voltak: a 27. ezred 2. zászlóalja Zsibóra, a 16. ezred 1. zászlóalja Nagybányáról Benedekfalvára, ahol egy vasúti szerelvény tartatott számára készen; a 4. tüzérezred 7. ütege Görcsönnél, a 2. tüzérezred 1. ütege a 412. magassági pontnál állásban; az 1. és 3. tarackosüteg Várteleknél állott.

Az éj folyamán ritka gyalogsági tűzön kívül semmi akció.

Veszteségek a cigányi–zilahi akciónál a február 22–23-i éjjelen: 13 katona halott, 16 katona megsebesült, 12 katona eltünt.

A 23-áról 24-ére virradó éjjel egy ellenséges raj fosztogatás céljából Jegeristye faluba (Csucsától 5 km-re keletre) próbált bejutni, de a falu nemzetőrsége visszaverte. Ennek a rajnak egy része a 803-as magaslat felé vett irányt, de a mi tábori őrsünk visszaűzte.

13 órakor az ellenség Nagy- és Kissebesre 20 ágyúlövést adott le.

A február 24–25-i éjjelen egy 40–50 főnyi ellensége különítmény, az éjhomályt felhasználva, behatolt Nagysebesbe, támogatva a (a falutól északra fekvő) Plesca magaslatról leadott össztüzek által. Egy másik különítmény ugyanabban az időben átkelt a Kőrösön és megtámadta figyelő őrsünket, melynek vissza kellett húzódnia. Mindkét különítmény ellen ellentámadásba mentünk át és visszaszorítottuk őket.

11. 64. számú hadműveleti jelentés február 25-éről 26-ára:

A cigányi-i vasúti állomás és Zilah elfoglalását célzó akció 25-én egész napon át folytatódott. 10 órakor a 15. ezred 11. és 6. százada elfoglalta a zilahi vasúti állomást, nyugat felé visszavetvén az ellenséges csapatokat.

Zilah ellen a támadást észak és kelet felől a 15. ezred 1. zászlóalja, dél felől a 27. ezred 3. zászlóalja hajtotta végre tüzérségi támadás mellett. 18 órakor a helység egészen el volt foglalva a mi csapataink által; az ellenség az egrespataki magaslatokra vonult vissza.

Február 24-én 15 órakor Hadad–győrteleki főőrsünket (1 század) egy 200 főnyi magyar banda támadta meg, amelyet visszavertünk.

Ugyanaznap 16 órakor egy 150–200 főnyi csapat hosszúmezői főőrsünket támadta meg, s azt visszavonulásra kényszerítette. A 24. ezred egy százada ellentámadásba átmenvén, az ellenséget visszavetette és Hosszúmezőt visszafoglalta.

A cigányi-i és zilahi harcokban szenvedett veszteségek február 25-én reggelig kitesznek: a 15. ezred 1.zászlóaljánál: 2 hadnagy, 1 alhadnagy, 2 altiszt és 12 katona halott, 7 katona sebesült és 34 eltünt. A 15. ezred 3. zászlóaljánál: 12 katona halott, 4 sebesült és 19 eltünt. Tarackosezred: 2 katona halott és 2 ló sebesült. A tegnapi akcióban szenvedett veszteségek még ismeretlenek.

12. 65. számú hadműveleti jelentés február 26-áról:

A nap folyamán a Haraklánnál levő ellenséges tüzérség 12–14 óra között 30 lövést adott le a cigányi-i vasúti állomásra és környékére.

A hosszúmezői tábori őrsöt két ellenséges raj újból megtámadta. Tábori őrsünket erre vissza kellett vonni, majd ellentámadásba átmenvén, annyira üldözte az ellenséget, hogy az említett helység végképp a mi hatalmunkban maradt.

Hadad–Győrtelek, Várca és Illésfalva községeket az éj folyamán bandák támadták meg. Visszaűzettek.

Egy magyar csapat egy alhadnagy parancsnoksága alatt Aspagiul de Jos-nál levő tábori őrsünket megtámadta. Visszaűztük, s három halottat hagyott a küzdőtéren. A mi részünkről nem volt veszteség.

Marinei A. altisztünket, aki a 8. tarackosezred 1. zászlóaljához Szilágycsehre ment, átlőve és öt szuronysebbel találtuk meg.

Egy 30 főnyi magyar járőr a február 25–26-i éjjel a Colina Vlesinuluinál levő tábori őrsünket támadta meg. Visszaveretett.

26-án 5 órakor egy másik 20 főnyi magyar járőr a Kissebes templománál levő tábori őrsünket támadta meg.

Végül a jegeristyei nemzetőrséget is megtámadták, de végre visszaverték az ellenséget.

13. 66. számú hadműveleti jelentés február 27-éről:

Tegnap reggel az erdőszádai tábori őrsöt 30–40 főnyi magyar banda támadta meg. Visszaveretett. Egy katonánk megsebesült.

A 13. gyalogdandár körletében február 26-án az elhalt Popp György temetése alkalmával Basestiben (Hódosfalván) a magyarok épp a halotti ceremónia alkalmával nyitották meg a tüzet a falu ellen. 14 órakor magyar járőrök géppuskkal támadták meg a falut, valamint Várcát is. Visszaűzettek.

18 órakor egy magyar raj Hadad–Győrtelek falut támadta meg. Visszaűzetett.

A 7. hadosztály által szenvedett veszteségek február 23-ától 25-ig, annak 3042. számú jelentése szerint kitesznek: 5 halott tiszt, mind a15. ezredtől; csapat: 11 halott, 7 sebesült és 31 eltűnt a 15. ezred 1. zászlóaljától: 2 halott a 2. zászlóaljnál; 1 halott és 3 sebesült a 3. zászlóaljnál; 8 sebesült a 2. tüzérezrednél; 7 sebesült a 8. tarackosezrednél.

14. A 68. számú hadműveleti jelentés kivonata március 1-jéről:

Két raj erejű ellenség géppuskákkal 16ra 30 perckor mgtámadta Hadad–Győrtelek községeket, ahol a 16. ezred egy százada egy géppuskás szakasszal tartózkodott. Ugyanabban az időben az illésfalvai szakaszt is megtámadták. 20 órakor az ellenség megújította mindkét támadását. Mindenütt visszaveretett.

A tegnap reggeli akcióban szenvedett veszteségek Sikárlónál kitesznek: 2 halottat, 6 sebesültet és eltüntet.

15. Március 2-án Tilly ezredes Erdélyben kiküldetésben járván, 2217. szám alatt a következőket sürgönyzi Berthelot tábornoknak Bukarestbe és Vyx alezredesnek Budapestre:

A sérelmek megállapodás nélkül folytatódnak Arad–Nagyvárad környékén.

Kérem rögtön beszüntetni a magyar páncélvonatok működését géppuskákkal és lövegekkel, melyek nap-nap mellett lövik és géppuskázzák a Fehér Kőrös-völgyi falvakat és lakosokat, akiknek e mindennapi lövöldözések folytán falvaikat és jószágaikat el kellett hagyniok.

A román hadsereg nem használ páncélvonatokat.

16. A 71. számú hadműveleti jelentés kivonata március 4-éről:

40 főnyi magyar banda a Lele falu melletti tábori őrsünket megtámadta. Visszaverésére erősbítések küldettek oda.

11 óra 30 perckor az ellenség tüzérsége tüzet nyitott a 15 ezred 1. zászlóalja ellen.

Egy ellenséges járőr géppuskákkal megnyitotta a tüzet Hadad–Győrtelek ellen. Visszaveretett.

17. A 72. számú hadműveleti jelentés kivonata március 5-éről:

A harakláni ellenséges tüzérség 11 és 14 óra között 30 lövést adott le a cigányi-i vasúti állomásra.

12 óra 30 perckor egy ellensége járőr megközelíteni próbálta Egrespataknál levő tábori őrsünket. Visszaűzetett. Négy halottat hagyva a terepen.

23 óra 3 perckor két raj erejű ellenség a 11. ezred 9. század két tábori őrsét, melyek elmulasztották, hogy a század ellenállási vonalára visszahúzódjanak, támadta meg. A tartaléknak közbe kellett lépni az akcióba, hogy az ellenséget visszaverje.

Az ellenség újból megtámadta a cigányi-i vasúti állomást. Visszaveretett.

12 órakor az ellenség elfoglalta Lele falut. Erős járőröket kellett kiküldeni, hogy elűzessék és a falu visszafoglaltassék.

19 órakor az ellenség Várca falu ellen kísérelt meg egy támadást és 21 órakor Henyok falut támadta meg eredmény nélkül.

Öt órakor reggel az ellenség gyalogsági tüzet kezdett a 803. magassági pontnál (Sebesvártól nyugatra) levő tábori őrseink ellen, mialatt egy 25–30 főnyi járőr Egeristye faluba hatolt be fosztogatási szándékkal. Visszaveretett.

18. A 74. számú hadműveleti jelentés kivonata március 7-éről:

14 órakor 200 főnyi ellenség géppuskával Lele községet támadta meg és elfoglalta. Egy gyalogszakasz egy géppuskás szakasszal visszafoglalta a falut.

16 óra 30 perckor bandák megtámadták Hadad-Győrtelek községeket 2 km kiterjedésű fronton. Visszaűzettek, 6 halottat és 1 sebesültet hagyva hátra.

19. A 78. számú hadműveleti jelentés kivonata március 11-éről.

A Csucsa–kissebesi úton levő tábori őrsöt két, 60–70 főnyi, két irányból jövő ellensége járőr támadta meg.

Más járőrök a Colina Lesinului és a kásapataki úton levő tábori őrseinket támadták meg. Mind e támadások visszaverettek.

20. A 82. számú hadműveleti jelentés kivonata március 15-éről:

Bandák megtámadták a Tamasescinél levő tábori őrsünket, a 15-éről 16-ára virradó éjjelen pedig erdőszádai tábori őrseinket. Az ellenség visszaveretett.

Éjjel 1 óra tájban az ellenség nagyobb számban visszajött, erős gyalogsági és géppuskatüzet irányítván tábori őrseinkre. Géppuska-össztüzekkel válaszoltunk neki. Az akcó 4 óra 30-ig tartott, amikor az ellenség visszavonult.

És ez így megy tovább. Ily haszontalanságokat, semmitmondó puffogtatásokat tartalmaz a mrácius 22-i 88. számú, a március 24-i 91. számú és az április 1-jei 98. számú hadműveleti jelentés is. A közbeeső napokon kiadott hadműveleti jelentések pedig egyáltalában nem emlékeznek meg harcokról.

> [1] Alighanem tévedés: 15. ezred akar lenni.

« 18. számú melléklet A magyar kormány távirata Franchet d'Espérey tábornokhoz. | KEZDŐLAP Tartalomjegyzék | 21. számú melléklet Tendenciózus cikkek a párizsi sajtóban. »