« c) A curtatone–montanarai ütközet 1848 május 29.-én. | KEZDŐLAP Tartalomjegyzék | e) A goitoi ütközet 1848 május 30.-án. »

d) A cisano–calmasinoi ütközet 1848 május 29.-én.

A Zobel-dandár május 29.-én szintén tovább folytatta tüntetőleges tevékenységét. Egyik oszlopa Cisano, a másik Calmasino felé vett irányt, míg 5 század Pastrengo felé a biztosítást végezte.

Az olaszok részén a Pastrengo, Piovezzan és Lazise helységeket a II. (Sonnaz-) hadtesthez tartozó 3. (Broglia-) hadosztály csapatjai tartották megszállva s azok előőrsei a Cisano–Calmasino vonalában állottak. Ezeket Zobel előnyomuló oszlopai déltájban megtámadták, de az olaszok tetemes túlerővel ellentámadásba mentek át, mely elől a Zobel-dandárnak vissza kellett vonulnia a cavajoni magaslatokra, hevesen üldöztetve az ellenség által, mely azonban itt beszüntette további előnyomulását s így Zobel este 7 óráig újból egyesíthette dandárát az említett helyen. A dandár e napon halottakban, sebesültekben és eltűntekben 6 tisztet és 86 embert, az olaszok ellenben csak 2 halottat és 14 sebesültet vesztettek.

« c) A curtatone–montanarai ütközet 1848 május 29.-én. | KEZDŐLAP Tartalomjegyzék | e) A goitoi ütközet 1848 május 30.-án. »