« Megjegyzések. Elmélkedések. | KEZDŐLAP Tartalomjegyzék | 20. Az 1437. évi szendrői hadjárat. »

19. A boszniai ügyek további fejlődése.

A többi balkán államokhoz hasonlóan Boszniában sem szünt meg a forrongás soha. A jogaiba visszahelyezett Tvartko Szura[1] nem sokáig élvezhette nyugalmát. Osztoja törvénytelen fia, Radivoj folyton áskálódott ellene. Ezt az egyenetlenséget a törökök Vrbosznának[2] újból való megszállására használták fel.

1433-ban Hranics Szandalj vajda is újból mozgolódni kezdett és a szerb vajdával, Brankovics Györggyel szövetkezett Tvartko megbuktatására. A trónjától és birtokától megfosztott szerencsétlen király erre elhagyta országát és az utódául fogadott Cillei Frigyes grófnál keresett menedéket.[3]

1436-ban, miután Zsigmond és a magyar főurak nem tudtak sorsán segíteni, Tvartko a törökök pártfogásába vetette magát, akiknek segítségével újból visszatért országába.

> [1] Lásd a 175. oldalon.

> [2] Lásd a 170. oldalon.

> [3] Klaič Geschichte Bosniens 355.

« Megjegyzések. Elmélkedések. | KEZDŐLAP Tartalomjegyzék | 20. Az 1437. évi szendrői hadjárat. »