« a) Hadműveleti tervek. | KEZDŐLAP Tartalomjegyzék | c) A stockachi csata 1799 március 25.-én. »

b) Jourdan offenzívája; Károly főherceg ellenoffenzívája.

Jourdan március 1.-én, még mielőtt a hadüzenet megtörtént volna, főerejével Strassburgnál, a Ferino-hadosztállyal pedig Baselnél a Rajnán átkelvén, a Ferino- és St. Cyr-hadosztályok által kétoldalt kísérve, Stockachon át Ostrach felé nyomult előre, ahova elég lassú menetekben március 17.-én érkezett meg. A Bodeni tó mentén csak Ferino hadosztályát irányította Bregenz felé.

Károly főherceg az ellenség rajnai átkelésének hírére gyorsan összevonja csapatjait s amikor március 17.-én végre a francia hadüzenet is megtörténik, sietve kezdi meg előnyomulását Biberachon át Jourdan ellen, Sztáraynak is parancsot küldvén a hozzá való csatlakozásra. Március 20.-án Ostrach alá érve, másnap Károly főherceg megtámadja a még mindíg ott álló Jourdant, aki visszavettetvén, anélkül, hogy az ellenség üldözte volna, Stockachra húzódott vissza, ahol újból állást foglalt.

« a) Hadműveleti tervek. | KEZDŐLAP Tartalomjegyzék | c) A stockachi csata 1799 március 25.-én. »