« 3. Az előnyomulás folytatása. Összeütközés Han Pirkovacnál augusztus 8.-án. | KEZDŐLAP Tartalomjegyzék | 5. Visszavonulás Dobojra. Az annak közelében vívott harcok. »

4. A dolnja-tuzlai ütközetek augusztus 9. és 10.-én.

Augusztus 9.-én a hadosztály három oszlopban nyomul Dolnja Tuzla felé előre; a baloldali magaslatokon át 3, a jobb oldaliakon 6 század irányíttatott. A fölkelők széles arcvonalban tartották a várostól két oldalt fekvő magaslatokat megszállva. A mieink támadása egy ideig nagy erőfeszítések árán még csak előbbre jutott valahogy, de aztán a délután folyamán a folyton erősbödő fölkelők ismételt előretöréseivel szemben csapatainknak már csak az elért terepszakaszok megtartására kellett szorítkozniok.

Augusztus 10.-én Szápáry altábornagy ugyan újból megkísérelte a további előbbrejutást, azonban déltájban jobb-szánycsoportja a vele szemben nagy számban fellépő fölkelők által oldalba fogva, hátrálni volt kénytelen, mire az altábornagy, bár még egy zászlóaljnyi tartaléka volt, a többi csoportnak is a Gračanicara való visszavonulása megkezdését rendelte el, melyet a csapatok ugyan egyes fölkelőcsoportok által ismételten körülrajozva, de mégis teljesen jó rendben hajtottak végre.

A dolnja-tuzlai kétnapi küzdelemben a 20. hadosztály csapatjai halottakban 3 tisztet és 28 embert, sebesültekben 9 tisztet és 170 embert, eltüntekben pedig 5 embert vesztettek.

« 3. Az előnyomulás folytatása. Összeütközés Han Pirkovacnál augusztus 8.-án. | KEZDŐLAP Tartalomjegyzék | 5. Visszavonulás Dobojra. Az annak közelében vívott harcok. »