« 4. A délnémetországi hadjárat. | KEZDŐLAP Tartalomjegyzék | b) Hadműveleti tervek. »

a) Erőcsoportosítás.

A Kray táborszernagy parancsnoksága alatt álló 60.000 főnyi osztrák sereg a hadműveletek kezdete előtt következőleg állott: Kray a sereg zömével Donaueschingennél, azonkívül egy-egy csoporttal Sztáray Rastattnál, Kienmayer Strassburggal szemben Appenweiernél, Gyulay Freiburgnál és Nauendorf Schaffhausennél. Azonkívül április havában Reuss alatt 20.000 ember Vorarlbergben Feldkirchnél gyülekezett, de ez a csoport a hadműveletekben nem vett részt.

A Moreau parancsnoksága alatt álló francia sereg álománya 110.000 főre tehető, de ebből 20.000 ember pedig később, mint tudjuk, Moncey és Bethancourt alatt Olaszországba küldetvén, a támadó hadműveletekre csak 70.000 maradt, mely erő következőleg vonult fel: Lecourbe 32.000 emberrel Schaffhausennél, Moreau 30.000 emberrel Baselnél, St. Cyr 26.000 emberrel Neu-Breisachnál és St. Suzanne 22.000 emberrel Strassburgnál. Azonkívül 10.000 ember Montrichard alatt Zürich, Zug és Luzern-nél állott.

« 4. A délnémetországi hadjárat. | KEZDŐLAP Tartalomjegyzék | b) Hadműveleti tervek. »