« Kommunista zendülés Makón. | KEZDŐLAP Tartalomjegyzék | A leszereltek mozgalma. »

A rokkantak követelései.

Még a munkanélkülieknél is hálásabb médiumokra talált Kun Béla a rokkantakban, akikről azt kezdte hirdetni ügynökei útján, hogy úgy maguknak, mint családtagjaiknak is életfogytiglan munkanélküli állami eltartásra van igényük. Természetes, hogy erre egyszerre annyi lett Budapesten a valódi és álrokkant, akik különben már eddig is nagyszámban leptek el minden utcasarkot főleg dohánnyal, szivarral és cigarettával üzérkedve, hogy az ember szinte bámulta, hogy azok eddig vajon hol húzhatták meg magukat oly szerényen. Ezek a rokkantak és hozzátartozóik különösen hálás hívei lettek Kun Bélának; azok soraiból kerültek ki lassanként a kommunisták legbuzgóbb propagandistái. Ezeket a rokkantakat is felvonultatta Kun Béla kéréseikkel és követeléseikkel a kormány elé.

« Kommunista zendülés Makón. | KEZDŐLAP Tartalomjegyzék | A leszereltek mozgalma. »