« 6. Az olaszországi hadjárat. | KEZDŐLAP Tartalomjegyzék | b) Hadműveleti tervek. »

a) Erőviszonyok és kölcsönös helyzet október elején.

Az Olaszországban Massena parancsnoksága alatt működő, 81 zászlóaljaban és 68 lovasszázadban mintegy 50.000 főt[1] számláló francia hadsereg 1805. évi október elején a Chiese mentén állott s beosztása a következő volt: Elővéd: d'Espagne lovas hadosztálya; főcsapat: 1. hadosztály Gradanne, 2-ik Verdier, 3-ik Molitor, 4-ik Duhesme, 5-ik Seras; tartalék: a Partounneaux gyalog- és a Mermet és Pully lovas hadosztályok.

A Károly főherceg által vezetett osztrák hadsereg nemcsak hogy a tervezett 150.000 főnyi létszámot el nem érte, hanem a németországi hadsereghez jelentékeny erőket kellvén leadnia, számereje fokozatosan 85.000 főre szállott alá. A Vukassovich-, Simbschen- és Oreilly- hadosztályokból álló jobbszárnyat Bellegarde vezette; a középet d'Argenteau; ez állott a Nordmann-, Reuss-, Argenteau- és Lothringen- hadosztályokból; végül a Davidovich által vezetett balszárny 4 dandárból állott.

> [1] Précis de la campagne de 1805, 154: „Les forces actives de l'armée française d'Italie comptaient au total: 81 bataillons et 68 escadrons, ou 41.800 hommes.”

« 6. Az olaszországi hadjárat. | KEZDŐLAP Tartalomjegyzék | b) Hadműveleti tervek. »