« e) Bonaparte előnyomulása Görz felé. | KEZDŐLAP Tartalomjegyzék | Megjegyzések. Elmélkedések. »

f) Bonaparte letérése Görz mellől Tarvis felé.

Bonaparte március 20.-án Dugau tábornokot a lovas tartalék legnagyobb részével és némi gyalogsággal Menfalconen át Seckendorf üldözésére rendelte ki; később ennek a tábornoknak Triestet kellett hatalmába ejtenie. Ugyan e napon a Bernadotte és Serrurier hadosztályoknak Görzöt kellett elérniök, ahova 21.-én Bonaparte is áttette főhadiszállását. Itt megtudván, hogy Károly főherceg a visszavonulást két irányban – egy oszloppal a Isonzo völgyén fölfelé, egy másikkal Laibach felé – rendelte el, nyomban elhatározta, miszerint seregének zömével ő is Tarvis felé tér le, a Laibach felé tartó osztrák csoport nyomon követésére pedig csak gyengébb erőket meneszt keleti irányban tovább előre. Az utóbb említett feladattal Bernadotte-ot bízta meg, ő maga a Serrurier hadosztállyal Tolmeinnak vette az irányát, mig Guyeux parancsot kapott, miszerint március 21.-én Cormonsból Cividaleba, innen pedig a következő napon Caporettora meneteljen.

« e) Bonaparte előnyomulása Görz felé. | KEZDŐLAP Tartalomjegyzék | Megjegyzések. Elmélkedések. »