« Szeptember 7-ike. | KEZDŐLAP Tartalomjegyzék | Szeptember 8-ika. »

Megjegyzések.

A szerbek támadólagos fellépése és betörése a Szerémségbe egy csapásra megváltoztatta, hogy ne mondjuk, széjjeltépte Potiorek táborszernagy egységes támadási tervét, amely szerint ő a Drina–Száva-szögben összpontosult szerb erőket egyszerre kettős átkarolással akarta megrohanni és tönkretenni. Az eredetileg 7-ikére tervezett, majd 9-ikére halasztott, közben az 5. hadseregparancsnokság által 8-ikára javasolt és Potiorek táborszernagy által megint csak 7-ikére elrendelt támadás azonban az alparancsnokok passziv reszistenciája miatt 7-én alig indult meg, mert a Zeidler-csoport vállalkozása, anélkül, hogy annak érdeméből bármit is levonni akarnánk, egymagában valami túlsokat nem nyomhatott a latba. Hogy az olyannyira határozott, sokszor makacs és erőszakos Potiorek táborszernagy ezúttal szó nélkül tűrte, hogy kiadott parancsát semmibe se vegyék, azon valóban csodálkoznunk kell.

« Szeptember 7-ike. | KEZDŐLAP Tartalomjegyzék | Szeptember 8-ika. »