« Megjegyzések. Elmélkedések. | KEZDŐLAP Tartalomjegyzék | Megjegyzések. Elmélkedések. »

b) A rivolii ütközet 1848 július 22.-én.

Július 21.-én Radetzky parancsot küldött gróf Thurn altábornagynak, hogy 22.-én hadtestével támadást intézzen a rivolii fensik felé. Ezzel a tábornagy az ellenség figyelmét arra akarta terelni, hogy ott annak minél több csapatja lekötve maradjon.

Thurn 22.-én hajnali 2 óra 30 perckor két oszlopban indította meg a támadást és 3 órai menet után megtámadta az ellenségnek Rivolitól északra kiállított előőrseit, amelyeket visszaszorítani sikerült. Rivolinál azoban mindig több és több olasz csapat vegyült a harcba, melyeket a II. hadtest parancsnoka, Sonnaz altábornagy küldött előre. Ebből d. u. 3 órától 6 óráig tartó elég heves küzdelem keletkezett, amikor aztán Thurn elrendelte a visszavonulást.

Kunz adatai szerint (id. m. 67–68.) az ütközetben az osztrákok részéről 51/6 zászlóalj, 11/2 lovas század (4200 lőfegyver és 150 lovas) és 22 löveg, az olaszok oldalán pedig 6 1/4 zászlóalj, 2 szabadcsapat (valamivel több mint 4000 lőfegyverállománnyal) és 10 löveg vett részt.

Az osztrákok halottakban és sebesültekben 8 tisztet és 168 embert, eltűntekben 33 embert, vagyis összesen 8 tisztet és 201 embert, azaz állományuk 5%-át vesztették. Az olaszok vesztesége: 9 tiszt és 117 ember, ami ütközetállományuk 3%-ának felel meg.

Az osztrákok elszánt fellépése oly mély benyomást tett Sonnaz altábornagyra, hogy az csapatjait még az éj folyamán Cavajonra, illetve Calmasinora vonta vissza.[1]

> [1] A helyneveket lásd a XXII/4. számú mellékleten.

« Megjegyzések. Elmélkedések. | KEZDŐLAP Tartalomjegyzék | Megjegyzések. Elmélkedések. »