« 11. Radetzky második offenzívája Károly Albert ellen. A háromnapos custozai első csata 1848 július 23-tól 25-ig. | KEZDŐLAP Tartalomjegyzék | Megjegyzések. Elmélkedések. »

a) Kölcsönös helyzet és erőviszonyok 1848 július közepén. Hadműveleti tervek.

Károly Albert hadserege az utóbbi időben szenvedett sok fogyaték mellett csupán két hadosztálynyi erősbítést kapott, az újonnan alakult Perrone és Visconti hadosztályokat; előbbi 12¼ zászlóaljban lőfegyvert és 16 löveget, utóbbi 12 zászlóaljban ugyancsak 7400 lőfegyvert és szintén 16 löveget számlált.

A szárd hadvezetőség egyelőre várakozó álláspontra helyezkedett, de a forradalmi párt unszolására, amelynek élén Mazzini állott,[1], mégis valamelyes tevékenységre kellett magát elhatároznia és ez Mantua körülzárásából állott. Ezzel a feladattal Bava altábornagyot bízták meg, aki a saját (I.) hadtestével és a Perrone hadosztállyal, mintegy 32.000 emberrel, a Mincio mindkét partján végezte a körülzárást. A hadtest 1. hadosztálya a Castellaroban és Castel Belforte-ban helyezkedett el. A II. hadtest (Sonnaz) 3. és 4. hadosztálya Rivoli, Pastrengo, Sonna és Villafranca, a toscanai hadosztály roncsai Sommacampagna és Villafranca, a Visconti hadosztály Peschiera, Salionze, Monzambano, Valeggio, Goito s végül a tartalék-hadosztály mintegy összeköttetésül a két hadtest-csoport között, Roverbella-nál helyezkedett el. Az I. hadtest és a Perrone-hadosztály létszáma mintegy 32.000 embert, a II. hadtest és a Visconti-hadosztályé körülbelül ugyanannyit, a tartalék-hadosztályé pedig körülbelül 11.000 embert tett ki. Az egész piemonti sereg állománya ezek szerint mintegy 75.000 főre rúgott. Azonkívül Tirol déli határa mentén Durando Jakab és Garibaldi alatt mintegy 10.000 főnyi szabadcsapatok voltak elosztva.

Az osztrákok részén július közepén az I. és II. és az I. tartalékhadtest Veronában volt összpontosítva, míg a III. hadtest az Etsch völgyében állot. Radetzky intézkedése szerint a II. tartalék-hadtest 3 dandárának Mantuába kelett menetelniök, hogy ott a már ott lévő Benedek-dandárral Culoz tábornok parancsnoksága alatt IV. hadtestté egyesüljenek. Az említett tartalék-hadtest 2 dandára szerencsésen be is jutott Mantuába, de Liechtenstein herceg dandára, mely Ferraranak élelemmel való ellátása után oda felé szintén útban volt már, a várat körülzárva találván, Legnagoba vonult be. A II. tartalék hadtest fennmaradó része Welden alatt Velence előtt állott.

Ezek után az osztrák sereg július közepén a következő tagozást mutatta:

I. hadtest. Gróf Wratislaw altábornagy, Veronában.

Schwarzenberg herceg hadosztálya: Strassoldo-dandár 32/3 zlj, 2 lov. szd, 6 löveg, 2950 lőfegyver, 200 lovas; Clamm-dandár 4 zlj, 2 lov. szd, 6 löveg, 3200 lőfegyver, 200 lovas.

Báró Rath tábornok hadosztálya: Supplikatz-dandár 31/2 zlj, 2 lov. szd, 6 löveg, 3200 lőfegyver, 200 lovas; Wohlgemuth-dandár 4 zlj, 2 lov. szd, 6 löveg, 2850 lőfegyver, 200 lovas. Tüzér-tartalék 12 löveg.

Az I. hadtest összege:15 zlj, 8 lov. szd, 36 löveg, 12.200 lőfegyver, 800 lovas.

II. hadtest. Báró D'Aspre altábornagy, Veronában.

Gróf Wimpffen altábornagy hadosztálya: Liechtenstein-dandár 4 zlj, 2 lov. szd, 6 löveg, 3200 lőfegyver, 200 lovas; Simbschen-dandár 32/3 zlj, 2 lov. szd, 6 löveg, 2550 lőfegyver, 200 lovas.

Gróf Schaafgotsche altábornagy hadosztálya: Schwarzenberg-dandár 32/3 zlj, 1 lov. szd, 6 löveg, 2600 lőfegyver, 100 lovas; Gyulay-dandár 4 zlj, 1 lov. szd, 6 löveg, 2300 lőfegyver, 100 lovas. Tüzér-tartalék 18 löveg.

A II. hadtest összege: 151/2 zlj, 6 lov. szd, 42 löveg, 10.650 lőfegyver, 600 lovas.

III. hadtest. Gróf Thurn altábornagy, Rovereto és környéke.

Gróf Lichnovszky altábornagy hadosztálya: Matiss-dandár 3 zlj, 1/2 lov. szd, 11 löveg, 2550 lőfegyver, 50 lovas. Tartalék 32/3 zlj, 21/2 lov. szd, 7 löveg, 2950 lőfegyver 250 lovas.

A III. hadtest összege: 62/3 zlj, 3 lov. szd, 18 löveg, 5500 lőfegyver, 300 lovas.

IV. hadtest. Culoz tábornok, Legnanoban.

Liechtenstein-dandár 3 zlj, 2 lov. szd, 9 löveg, 2700 lőfegyver, 200 lovas; Degenfeld-dandár 4 zlj, 2 lov. szd, 6 löveg, 2950 lőfegyver, 200 lovas; Draskovich-dandár 3 zlj, 6 löveg, 2050 lőfegyver. Tartalék 2 lov. szd, 11 löveg, 200 lovas.

A IV. hadtest összege: 10 zlj, 6 lov. szd, 32 löveg, 7770 lőfegyver, 600 lovas.

I. tartalék-hadtest. Wocher altábornagy, Verona.

Gróf Haller altábornagy hadosztálya: Mauer-dandár, 4 zlj, 6 löveg, 2500 lőfegyver; Haradauer-dandár 3 zlj, 6 löveg, 2850 lőfegyver; Zsigmond fhg-dandár 4 zlj, 6 löveg, 2400 lőfegyver.

Taxis herceg altábornagy hadosztálya: Ernő fhg-dandár 10 lov. szd, 6 löveg, 1000 lovas; Schaaffgotsche-dandár 10 lov. szd, 12 löveg, 1000 lovas. Tüzér-tartalék 40 löveg.

Az I. tart. hadtest összege: 11 zlj, 20 lov. szd, 76 löveg, 7750 lőfegyver, 2000 lovas.

II. tartalék-hadtest. Báró Welden altábornagy. A velencei tartományban: 171/2 zlj, 6 lov. szd, 43 löveg, 15.250 lőfegyver, 600 lovas.

Verona védőrsége. Báró Haynau altábornagy: Perin-dandár 5 zlj, 6 löveg, 3700 lőfegyver; Kleinberger-dandár 4 zlj, 2 lov. szd, 6 löveg, 3550 lőfegyver, 200 lovas; összesen 9 zlj, 2 lov. szd, 12 löveg, 7250 lőfegyver, 200 lovas.

Mantua védőrsége. Gorczkowski lov. tábornok: Castellitz-dandár 6 zlj, 2 lov. szd, 4050 lőfegyver, 200 lovas; Benedek-dandár 4 zlj, 1 lov. szd, 6 löveg, 3050 lőfegyver, 100 lovas; összesen 10 zlj, 3 lov. szd, 6 löveg, 7100 lőfegyver, 300 lovas.

Legnanoban és Ferrarában: 2 zlj, 1800 lőfegyver.

Az egész hadsereg összege: 961/3 zlj, 54 lov. szd, 265 löveg, 75.200 lőfegyver, 5400 lovas.

A hadsereg élelmezési-állománya mintegy 95.000 embert tett ki.

Eredetileg Radetzky a május végi, a goitoi ütközettel végződött Mincio menti hadművelet megismétlésére gondolt, hanem aztán amint megtudta, hogy az olaszok Mantua és Peschiera körül két nagy csoportban, Rivoli és Governolo között mintegy 50 km széles arcvonalon állanak, ennek az erősen széthúzott frontnak Sona és Sommacampagna irányában való áttörését határozta el. Governolo megszállása az olaszok által érdekes körülmények között történt. Oda az osztrákok Mantuából július 16.-án 3 gyalog, 1/2 lovas századot és 4 löveget küldtek. Amikor Bava altábornagy megtudta, hogy a Liechtenstein-dandár már visszatérőben van Ferrara felől, mindenekelőtt Governolot akart megvenni, hogy aztán biztosabban fordulhasson Liechtenstein ellen. Július 18.-án Bava három oszlopban nyomult a város felé előre, amelynek friss védőrsége komoly harcba bocsátkozott a túlerős ellenséggel. De ezt vesztére tette, mert meglepetvén, a gyalogságból mindössze 1 tiszt és 112 ember, továbbá a lovas szakasz és 2 löveg tudta magát Mantua felé keresztülvágni. Az osztrákok ebben az ütközetben nagyobbára foglyul ejtett 6 tisztet, 414 embert, tehát állományuk 75%-át és 2 löveget vesztettek, míg a piemontiak vesztesége halottakban és sebesültekben csak 4 tisztet és 35 embert tett ki. Mivel a Liechtenstein-dandár ezek után nem erre felé, hanem Legnagonak vette útját, Bava altábornagy, Governoloban a Regina-dandárt visszahagyva, ismét eredeti helyére vonult be.

> [1] Mazzini Giuseppe genuai olasz ügyvéd, mint a Carbonari-k szövetségének tagja, hazáját elhagyni kényszeríttetvén, Marseille-be ment s itt alapította Ifjú-Olaszország (La giovine Italia) címen azt a szövetséget, amelynek célja Itália államainak egy köztársaságban való egyesítése volt. Innen is menekülni kényteleníttetvén, Genfben, majd hosszas bolyongás után 1842-ben Londonban telepedett le s innen intézte Itália felszabadításának és egyesítésének ügyét. Az 1848 március 18-iki fölkelés hírére hirtelen Milanoban termett, de már augusztusban el kellett hagynia a várost és egyideig a tiroli fronton működő Garibaldi-légióban harcolt, majd Firenzébe sietett, honnan a nagyherceg elmenekült, s ott folytatta politikai tevékenységét, míg 1849 március havában Rómába ment (V. ö. Révai Nagy Lexikona, XIII, 517.).

« 11. Radetzky második offenzívája Károly Albert ellen. A háromnapos custozai első csata 1848 július 23-tól 25-ig. | KEZDŐLAP Tartalomjegyzék | Megjegyzések. Elmélkedések. »