« A hadsereg a katonatanácsok érvén a bolsevizmus központjává válik. | KEZDŐLAP Tartalomjegyzék | A fontosabb hadseregzüllesztési rendelkezések. »

A népköztársaság kikiáltása.

Mielőtt a fenti terv értelmében a hadsereg züllesztésére kiadott főbb hadügyi rendelkezéseket tárgyalnók, előbb egy kiválóan fontos politikai aktusról kell beszámolnunk.

Károly király kikényszerített félreállásával Károlyiék előtt nyitva állott az út romboló munkájuknak a leggyorsabb tempóban való folytatására és hogy ebben a kellő támaszuk is legyen, elhatározták, hogy az eddig meghatározatlan és bizonytalan számú nemzeti tanácsot 500 főre bővítik ki, de nem a nép által választott, hanem úgyszólván általuk kijelölendő s velük egy húron pendülő tagok bevonása által.

Miután az megvolt, november 16-án ez a csak Károlyiék érdekeit képviselő nemzeti tanács azt hazudván, hogy az egész ország népe nevében cselekszik, kikiáltotta a magyar népköztársaságot egyelőre elnök nélkül, a legfelsőbb hatalmat egyidejűleg a nemzeti tanács intézőbizottságára bízván, mely rendelkezésnek kétségkívül már erősen bolsevista mellékíze volt.

« A hadsereg a katonatanácsok érvén a bolsevizmus központjává válik. | KEZDŐLAP Tartalomjegyzék | A fontosabb hadseregzüllesztési rendelkezések. »