« 65. sz. melléklet. a) A hadügyi népbizottság 1919. ápr. 27-i intézkedése. | KEZDŐLAP Tartalomjegyzék | 65. sz. melléklet. c) A 4. hadosztály parancsnokság ápr. 27-i intézkedése. »

65. sz. melléklet.
b) A 2. hadosztály parancsnokság ápr. 27-i intézkedése.

A vett parancsból kifolyólag a 2. hadosztályparancsnokság ápr. 27-én következőleg intézkedett:

I. Keleti hadsereg csapatai zömét retabilorozás végett fokozatosan a Tisza mögé vonja vissza. a 2. hadosztály 27-től reggel 9 órától kezdve a keleti hadseregnek alárendeltetett. Feladata az eddigi feladata: (a keleti hadsereg déli oldalának fedezése) a csongrádi hídnak és a tiszai kompnak Alpártól délre való fedezése.

II. Elrendelem:

1. A Tisza biztosítását Alpártól bezárólag délre az eddigi feladataival együtt a 38. dandárcsoport parancsnokságára bízom.

2. A 30. gyalogezred kecskeméti osztagai vasúton elszállítatnak. Menetkészültéség azonnal felveendő, berakodási idő innen tudatva lesz. A 38. huszárosztály a csizmák felvételezése után lóháton Kiskunfélegyházára irányítandó.

3. A Tisza-vonal parancsnoka Petrik elvtárs; feladata a Csongrádra beérkező csapatokkal a Tisza vonalának Alpártól délre való tartása és biztosítása, Szentes és Mindszent községek kézben tartandók, továbbá e 2 helység között levő kompok hídfőszerüleg biztosítandók a Tiszától még keletre álló saját csapatok visszaszállítása céljából.

4. A 68. dandárcsoport egyelőre Szolnokon marad, a III/68. zászlóalj Jászberényben.

5. A 30. dandárcsoport Kecskeméten összpontosíttatik. Elhelyezés 38-as laktanya barakkokkal, Rudolf-laktanya és a régi huszárlaktanya üres körlete. Huszárok jelenlegi elhelyezésükben maradnak.

6. A dandárcsoportok kiképzetlen vörös katonái Örkényen összpontosíttassanak, szálláscsinálókat előre küldeni. Táborparancsnok: Hadnagy, volt őrnagy elvtárs.

7. Pótkeretek, kiegészítő parancsnokság és katonai állomás parancsnokságok helyükön maradnak, a 38. dandár csoport parancsnokság Kecskeméten egy kis különítményt hagyjon hátra a legszükségesebb személyzettel, mely a dandárcsoport szervezési munkáját folytatni tartozik.

8. Toborzó bizottságok helyükön maradnak, munkájukat folytatják.

III. Élelmezés: A félegyházai 1. számú ellátó hivatal Csongrádon egy fiók ellátó hivatalt létesít. Az elinduló csapatok okvetlen a teljes alapjavadalmazás és 4 napi útra való készletet vigyenek magukkal. Amennyiben ezen komplettirozás Kecskeméten nem történhetik, az a félegyházai ellátó hivatalnál történjék.

IV. Telefon és távíró összeköttetés az új védőszakaszban a Kiskunfélegyháza, Csongrád, Szentes, Szegvár, Mindszent, (Kistelek, Csánytelek, Csongrád), Kiskunfélegyháza, Alpár közvetlen távíró; a vonalak a szükséghez képest loval levélküldönc állomásokkal egészítendők ki.

V. 2. hadosztály parancsnokság Kecskeméten marad; törvényszéki épület.

VI. A 38. dandárcsoport parancsnokság a csongrádi hídtól délre épített aknazárhoz 2 géppuskát rendeljen ki.

VII. Kiadatik: 30., 38., 68. dandárcsoport, kalocsai, kiskunhalasi, félegyházai védőszakasz parancsnokság, Hünb. 5., 6., osztály, tábori parancsnokság Örkény.

« 65. sz. melléklet. a) A hadügyi népbizottság 1919. ápr. 27-i intézkedése. | KEZDŐLAP Tartalomjegyzék | 65. sz. melléklet. c) A 4. hadosztály parancsnokság ápr. 27-i intézkedése. »