« 4. Az 1570. évi pórlázadás. | KEZDŐLAP Tartalomjegyzék | 5. Báthory Istvánt erdélyi fejedelemmé választják. Az 1571. évi török foglalások. »

Megjegyzések. Elmélkedések.

Mi sem könnyebb, mint a felbőszült, elkeseredett néptömeget oly meggondolatlan cselekedetekre rábírni, melyekre rendes viszonyok között és érett megfontolás mellett senki se vállalkoznék. A XVI. században a nép széles rétegeiben uralkodó babonás hit, karöltve az emberek igen alacsony műveltségi fokával, természetesen még inkább elősegítette az ily veszélyes kirobbanások létrejöttét.

Hogy Karácson vállalatát oly gyorsan és sikeresen sikerült elfojtani, ennek oka abban rejlik, hogy a parasztság nem elég gyorsan látott a munkához, hanem hónapokig készülődött, miáltal az illetékes körök időt nyertek a szükséges ellenintézkedések megtételére és a kellő számú csapatoknak mind Bala-Szent-Márton, mint Debrecen környékén való készenlétbe helyezésére, illetve odairányítására. Egyébként 5000 főnyi, fegyvertelen, leginkább az ég csodáiban bizakodó tömegnek szétverésére nem is kellett valami erős, de rendesen felfegyverzett és a hadakozásban jártas csapat.

« 4. Az 1570. évi pórlázadás. | KEZDŐLAP Tartalomjegyzék | 5. Báthory Istvánt erdélyi fejedelemmé választják. Az 1571. évi török foglalások. »