« i) A július 3-ikára szóló rendelkezések. | KEZDŐLAP Tartalomjegyzék | iii) A osztrákok felvonulása július 3.-án reggel. »

ii) A poroszok előnyomulása és harcbaszállása július 3.-án reggel.

A porosz Elbe-hadsereg Smidar környékéről három oszlopban nyomult Nechanicra előre, ahol mindhárom oszlop egyesült, hogy ott Bistritz patakon átkeljenek. A hadsereg elővéde reggel 8 órakor itt az éppen a přimi új állásba vonuló szász előcsapatokra bukkanván, azokkal harcba bocsátkozott.

Az 1. hadsereg részéről a lovashadtest, melynek a II. hadtestet követve, az Elbe-hadsereggel az összeköttetést fenntartania kellett, reggel 8 órakor Sucha-t, a 3. hadosztály elővéde ugyanakkor Zawadilka-t, a 4. hadosztály reggel 7 óra 30 perckor Mžant érte el; a 8. hadosztály már reggel 7 órakor Sadowa-nál, a 7-ik reggel 8 órakor Benateknél lépett harcba. Ugyanekkor a III. hadtest (5. és 6. hadosztály) és a hadsereg tartalék-tüzérsége Klenitznél foglalt állást.

Vilmos császár a nagy főhadiszállással reggel 8 órakor Dubra érkezett s nyomban parancsott adott az 1. hadseregnek a Bistritzen való átkelés kierőszakolására. A 2. hadsereg parancsnoksága hadtesteit Ober-Praussnitz–Königinhof–Gradlitz vonalából csak reggel 8 óra felé indíthatta el, úgy hogy azok a harctérre csak délután érkezhettek be.

« i) A július 3-ikára szóló rendelkezések. | KEZDŐLAP Tartalomjegyzék | iii) A osztrákok felvonulása július 3.-án reggel. »