« V. A königgrätzi hadjárat. | KEZDŐLAP Tartalomjegyzék | 2. A haderők kiegészítése, szervezete, tagozódása, fegyverzete, felszerelése; harcászati alapelvek. »

1. Erőviszonyok. Hadrendek.

Osztrák északi hadsereg.

Hadseregparancsnok: Lovag Benedek Lajos táborszernagy. Vezérkari főnök: Báró Henikstein altábornagy. A hadműveleti iroda főnöke: Krismanic tábornok.

I. hadtest: gróf Clam-Gallas lov. tábornok; vezérkari főnök: báró Litzelhofen ezredes. Állott: a gróf Leiningen-, báró Ringelsheim-, Poschacher-, báró Piret- és Abele-dandárokból.

II. hadtest: gróf Thun altábornagy; vezérkari főnök: báró Döpfner ezredes. Állott: a Henriquez-, Württemberg Vilmos herceg-, Thom- és báró Saffran-dandárokból.

III. hadtest: Ernő főherceg; vezérkari főnök: báró Catty ezredes. Állott: a Benedek-, Appiano-, báró Prochaska- és Manger-dandárokból.

IV. hadtest: gróf Festetich altábornagy; vezérkari főnök: Görtz ezredes. Állott: a Fleischhacker-, József főherceg-, Brandenstein- és Poeckh-dandárokból.

VI. hadtest: báró Ramming altábornagy; vezérkari főnök: Fröhlich ezredes. Állott: a Hertweck-, báró Waldstätten-, Jonak- és Rosenzweig-dandárokból.

VIII. hadtest: Lipót főherceg altábornagy; vezérkari főnok: Mainone alezredes. Állott: a Schultz-, gróf Rothkirch-, Fragnern- és Kreysern-dandárokból.

X. hadtest: báró Gablenz altábornagy; vezérkari főnök: báró Bourguignon ezredes. Állott: a Grivicic-, Mondel-, báró Wimpffen- és Knebel-dandárokból.

Szász hadtest: Albert szász trónörökös, gyalogs. tábornok; vezérkari főnök: Fabrice ezredes. Állott: a Schimpff tábornok 1. és Stieglitz tábornok 2. hadosztályából, továbbá báró Fritsch tábornok lovas hadosztályból.

1. könnyű lovashadosztály, Edelsheim-Gyulay tbk.

2. könnyű lovashadosztály, Thurn-Taxis herceg tbk.

1. tartalék lovashadosztály, Holstein-Glücksburg herceg altbgy.

2. tartalék lovashadosztály, Zaitschek tbk.

3. tartalék lovashadosztáky, gróf Coudenhove tbk.

Az egyes seregtestek összetétele:

I. hadtest | 35 | zászlóalj, | 4 | lovas | század, | 80 | löveg
II. " | 28 | " | 4 | " | " | 80 | "
III. " | 28 | " | 2 | " | " | 64 | "
IV. " | 28 | " | 4 | " | " | 80 | "
VI. " | 28 | " | 4 | " | " | 72 | "
VIII. " | 28 | " | 5 | " | " | 72 | "
X. " | 28 | " | 3 | " | " | 72 | "
Szász " | 20 | " | 16 | " | " | 58 | "
1. k. lov. ho. | – | " | 30 | " | " | 24 | "
2. k. lov. ho. | – | " | 20 | " | " | 16 | "
3. k. lov. ho. | – | " | 27 | " | " | 16 | "
Tüzér tart. | – | " | " | " | " | 128 | "
Összesen: | 223 | zászlóalj, | 171 | lovas | század, | 796 | löveg

Ezeknek az erőknek élelmezési állománya mintegy 300.000 embert, harcoló állománya pedig 198.000 gyalogost, 15.000 lovast és 796 löveget tett ki. Ebből a szász hadtestre 18.000 gyalogost, 2000 lovast és 58 löveget számíthatunk.

Theresienstadt, Josefstadt, Königgrätz, Olmütz és Krakó várakban ezenfelül még 35 zászlóalj, 9 lovas század és 5 üteg, összesen mintegy 38.000 főnyi állománnyal volt elhelyezve.[1]

Poroszok.

Az Ausztria elleni hadműveletekre szánt porosz haderő I. Vilmos porosz király fővezérlete alatt 3 hadseregre tagozódott. A király mellett mint vezérkari főnök báró Moltke Hellmuth gyalogsági tábornok működött, s azonkívül jelen volt még a nagy főhadiszálláson gróf Bismarck-Schönhausen miniszterelnök és Roon gyalogsági tábornok, hadügyminiszter.

Első hadsereg.

Parancsnoka: Frigyes Károly porosz herceg lovassági tábornok. Vezérkari főnöke: Voigts-Rhetz altábornagy.

II. hadtest: Schmidt altbgy; a 3. Werder-, a 4. Herwarth-gyaloghadosztály és a 3. Goltz nehéz lovasdandár.

III. hadtest: Manstein altbgy; az 5. Tümpling- és a 6. Manstein-gyaloghadosztályok.

IV. hadtest: Fransecky altbgy; a 7. Fransecky- és a 8. Horn-gyalog hadosztályok.

Lovas hadtest: Albrecht porosz herceg lov. tábornok; az 1. Alvensleben- és a 2. Henn-lovashadosztályok.

Tartalék-tüzérség.

Az 1. hadsereg összege: 72 zászlóalj, 74 lov. század és 300 löveg, mintegy 85.000 főnyi harcoló állománnyal.

Második hadsereg.

Parancsnoka: Frigyes Vilmos porosz trónörökös gyalogs. tábornok. Vezérkari főnök: Blumenthal tábornok.

Gárda-hadtest: Württemberg Ágost herceg lov. tbk; az 1. Hiller-, a 2. Plonsk-gárda gyaloghadoszt. és az Albrecht herceg 1. nehéz lovasdandár, a lovashadtesttől beosztva.

I. hadtest: Bonin gyal. tbk; az 1. Grossmann- és a 2. Clausewitz-gyaloghadosztályok és a Bredow tart. lovasdandár.

V. hadtest: Steinmetz gyal. tbk; a 9. Loewenfeld- és a 10. Kirchbach-gyaloghadosztály.

VI. hadtest: Mutius lov. tbk; a 11. Zastrow-, a 12. Prondzynski-gyalog- és a Hartmann-lovashadosztály.

A Knobelsdorff- és Stolberg-különítmények, összesen 9 zászlóalj, 8 lovas század és 10 löveg.

A 2. hadsereg összege: 101 zászlóalj, 94 lovas század és 352 löveg, mintegy 106.000 főnyi harcoló állománnyal.

Az Elbe-hadsereg.

Parancsnoka: Herwarth v. Bittenfeld gyal. tbk. Vezérkari főnök: Schlotheim ezredes.

A VII. hadtesttől a 14. gyal. hadosztály, gróf Münster-Meinhövel altbgy.

A VIII. hadtest 15. báró Canstein- és 16. Etzel-gyal. hadosztálya, valamint a Kotze tart. lovasdandár. A hadrendileg ide tartozó gárda-landwehr-hadosztály egyelőre még Berlinben visszamaradt.

Tehát a 1/2 VII. és az egész VIII. hadtest, de 3 önálló gyaloghadosztályba és 1 lovas dandárba tagozódva.

Az Elbe-hadsereg összege: 38 zászlóalj, 26 lovas század és 142 löveg, mintegy 66.000 főnyi állománnyal.

A 7 gyalog- és 1 lovashadtestbe, továbbá 3 önálló gyalog- és 1 lovashadosztályba beosztott 3 porosz hadsereg összes állománya: 204 zászlóalj, 194 lovas század és 792 löveg, kereken 300.000 élelmezési, illetve 260.000 főnyi harcoló létszámmal.

Azonkívül Berlinnél még alakulóban volt egy tartalék-hadtest, amellyel együtt a hadsereg összes állománya 226 zászlóaljat, 206 lovas századot és 840 löveget tett ki 278.600 főnyi létszámmal.[2]

Ezek szerint állomány tekintetében az osztrák és porosz haderők nem sokban különböztek egymástól.

> [1] Az osztrák vezérkari mű (Österreichs Kämpfe im Jahre 1866.) szerint a hadsereg élelmezési állománya 309.449 embert és 74.407 lovat, a harcolók létszáma pedig 210.930 gyalogost, 25.406 lovast és 25.332 tüzérségi és műszaki csapatbeli, tehát összesen 261.668 harcost tett ki.

> [2] Porosz vezérkari mű (Der Feldzug von 1866. in Deutschland) adatai szerint.

« V. A königgrätzi hadjárat. | KEZDŐLAP Tartalomjegyzék | 2. A haderők kiegészítése, szervezete, tagozódása, fegyverzete, felszerelése; harcászati alapelvek. »