« 8. A tiroliak fölkelése. | KEZDŐLAP Tartalomjegyzék | 9. A varsói nagyhercegségben és Galiciában viselt hadjárat. »

Megjegyzések. Elmélkedések.

A tiroliak önfeláldozó, tántoríthatatlan kitartása hőn szeretett uralkodóházuk mellett, mint a hűségnek ragyogó példája örökké emlékezetes marad. – A rendelkezésre álló, aránylag csekélyebb számú erők folytán itt a mellékhadiszínhelyen nem történhettek világraszóló nagy és döntő események, mindazonáltal helyesen jegyzi meg Rónai Horváth id. m. 234. oldalán, hogy „a tiroli fölkelés hadművészeti szempontból is érdekes, mert mutatja, hogy a jól előkészített s kedvező viszonyokkal föllépő népfölkelés, még gyakorlott, harcedzett csoportokkal szemben is fontos tényező, mely a működő sereg hadműveleteit hathatósan képes elősegíteni.”

Nevezetes és figyelemreméltó, hogy a tiroli népfölkelők harcaikat, ütközeteiket igen helyesen mindíg akként tervezték meg és vitték keresztül, hogy erejük tekintélyes részével az ellenség oldalába és hátába igyekeztek jutni, minél terepismeretük és a magas hegység által okozott nehézségek és fáradalmak leküzdésében gyermekkoruk óta szerzett nagyfokú gyakorlottságuk természetesen igen nagy előnyükre szolgált.

« 8. A tiroliak fölkelése. | KEZDŐLAP Tartalomjegyzék | 9. A varsói nagyhercegségben és Galiciában viselt hadjárat. »