« 70. sz. melléklet A keleti hadseregparancsnokság 1919. ápr. 19-i rendelkezései. | KEZDŐLAP Tartalomjegyzék | 72. sz. melléklet A román vezérkar ápr. 30-i összegező jelentése. »

71. sz.melléklet
A hadügyi népbiztosság intézkedése a hírszerző szolgálat szabályozására

Budapest, hünb. 2716/337. 28. 6/40. A hírszerző szolgálat átcsoportosítására a következőket rendelem:

1. a) A 6. hadosztály és az erdélyi kat. ker. parancsnokság hírszerző csoportja egyesül; székhelye Szolnok. B) Ezen csoport a 4. hadosztály parancsnokságnak rendeltetik alá; hatásköre: felderíteni a Tiszafüred–Debrecen–Zilah–Beszterce vonaltól (ezen helyeket beleértve) délre és a Tisza vonaltól keletre eső magyarországi területet. c) A Tisza átjáróihoz hírszerző alcsoportokat különít ki. d) Jelentéseit küldi a Hünb. 5. osztályának, a keleti hadsereg parancsnokságnak, a 4. hadosztály parancsnokságokkal és a szolnoki hídfő parancsnoksággal is. e) A keleti hadsereg ezen hírszerző csoportnak egy túraautót utaljon ki.

2. a) A fent említett vonaltól északra az 5. hadosztály hírszerző csoportja derít föl; székhelye Miskolc. A székely különítménynél és az erd. kat. ker. parancsnokságnál beosztott kikülönített hírszerzők ezen csoportba beolvadnak. Ezenkívül megerősíttetik még 3 hírszerzővel, kik innen lesznek Miskolcra kivezényelve. b) A Tisza átjáróihoz hírszerző alcsoportok különítendők ki. c) Jelentéseit felterjeszti a Hünb. 5. osztályának, közli a keleti hadsereg parancsnokságával, az 1. és 3. hadosztály parancsnokságával, a székely különítménnyel és a 4. hadosztály parancsnokságával.

3. úgy a miskolci, mint a szolnoki hírszerző csoportnak május hóra egyenként 50.000 korona bocsáttatik rendelkezésre.

4. a felderítés ne csak hírszerzők útján, hanem hadifoglyok, szökevények és polgári menekültek szakszerű kihallgatásával is végzendő.

5. az alárendelt parancsnokságok utasítandók, hogy ezen csoportok működését legmesszebbmenően támogassák.

6. a keleti hadsereg parancsnokság utasítsa mielőbb alárendelt hadosztályait, hogy csoportjaikat sürgősen Szolnokra bevonultassák.

7. a 2. hadosztály parancsnokságnak külön rendelettel felállított hírszerző csoportja a Tisza és a Duna között végzi a felderítést; jelentéseit felterjeszti a Hünb. 5. osztályának, a keleti hads. parságnak és közli a 6. hadosztályparancsnoksággal és a szolnoki hírszerző csoporttal.

Kiadatik: keleti hadseregparság Szolnok, 3. és 5. ho. parságnak és tudomásul a 2. ho. parságnak. (Hadügyi népbiztosság 427/155. hir. szám, 5. oszt.)

« 70. sz. melléklet A keleti hadseregparancsnokság 1919. ápr. 19-i rendelkezései. | KEZDŐLAP Tartalomjegyzék | 72. sz. melléklet A román vezérkar ápr. 30-i összegező jelentése. »