« Szeptember 18-ika. | KEZDŐLAP Tartalomjegyzék | Szeptember 19-ike. »

Megjegyzések.

A szerbek magatartására jellemző, hogy dacára annak, miszerint Krauss altábornagy immár jobboldalukat és hátukat is fenyegette, azért még mindig nem tágítottak az 5. hadsereggel szemben. Erősen kiépített és ügyesen kihasznált állásaikban minden talpalatnyi földért elkeseredett és szivós küzdelmet folytattak, mellyel szemben az 5. hadsereg minden erőlködése hiábavalónak bizonyult.

Ami Potiorek táborszernagynak az említett hadsereg támogatását célzó legújabb tervét illeti, az másnak, mint elkésett, a pillanatnyi kényszerhelyzet által diktált kísérletezésnek alig minősíthető. Döntő eredményt az ily kis keretek között mozgó erőlködéstől várni nem igen lehetett.

« Szeptember 18-ika. | KEZDŐLAP Tartalomjegyzék | Szeptember 19-ike. »