« 13. Az első huszita háborúk 1420–1424-ben. | KEZDŐLAP Tartalomjegyzék | 14. A törökök terjeszkedése. Az 1420–1431. évi erdélyi és aldunai hadjáratok. »

Megjegyzések. Elmélkedések.

Zsigmond huszita hadjáratai bennünket csak annyiban érdekelnek közelebbről, mert Zsigmond és Albert seregében mindig voltak tekintélyes számú magyar hadak is. És bár ezek csak kényszerűségből gyülekeztek az idegen célokat és érdekeket szolgáló ügyben a király, illetve vejének zászlói alá, azért általában mégis derekasan megállták helyüket és – mint már a leírtakból is kitűnik – igen sok szép haditett fűződik eme csapataink viselt dolgaihoz.

Hogy ezeknek a csapatoknak inkább a török vagy velencei hadiszíntéren lett volna a helyük, ahol épp akkor kétségbeesett küzdelmek folytak Magyarország integritásának fenntartása érdekében, ahhoz nem férhet kétség és szinte csodálkoznunk kell, hogy a nemzet nagyjai nem foglaltak erélyesebben állást Zsigmondnak az ország javát és érdekét kellőképpen tekintetbe nem vevő elhatározásával és magatartásával szemben.

« 13. Az első huszita háborúk 1420–1424-ben. | KEZDŐLAP Tartalomjegyzék | 14. A törökök terjeszkedése. Az 1420–1431. évi erdélyi és aldunai hadjáratok. »