« 36. számú melléklet A vasfegyelmet követelő 619.261. számú parancs. | KEZDŐLAP Tartalomjegyzék | 38. számú melléklet A politikai megbízottak hatáskörét szabályozó 8465/eln.7. számú körrendelet. »

37. számú melléklet
A direktóriumoknak szóló 407/66. hdm. számú rendelet

Ismételten előfordult, hogy egyes direktóriumok, túltéve magukat a hadügyi népbiztosság rendeletein, a vörös hadsereg egyes részei fölött önhatalmúlag rendelkeznek, a hadügyi népbiztosság rendeleteit keresztezik, s ezáltal a céltudatos katonai vezetést lehetetlenné teszik.

Beleavatkozván hadműveleti, szervezési és katona-közigazgatási kérdésekbe, leírhatatlan fejeltenséget és fölfordulást idéztek elő, miáltal végeredményében a tanácsköztársaságnak okoznak kiszámíthatatlan károkat.

Újólag elrendelem, hogy a direktóriumok a katonai kérdésekbe való minden önkényes beavatkozástól szigorúan tartózkodjanak, mert különben kénytelen leszek jelen rendeletemnek a legerélyesebb eszközökkel érvényt szerezni és megszegését megtorolni.

Hadműveleti és szervezési kérdésekben forduljanak a direktóriumok a legközelebb eső hadosztály, illetve dandárparancsnoksághoz. Szántó s. k. h. ü. népbiztos.

« 36. számú melléklet A vasfegyelmet követelő 619.261. számú parancs. | KEZDŐLAP Tartalomjegyzék | 38. számú melléklet A politikai megbízottak hatáskörét szabályozó 8465/eln.7. számú körrendelet. »