« a) Események március végéig. | KEZDŐLAP Tartalomjegyzék | Román front. »

Déli front.

A déli frontról a szegedi vonalparancsnokság azt jelentette, hogy március 24-én egy 100 tengelyű francia katonavonat Szabadkáról Szegedre érkezett. A szállítmány parancsnoka szerint a vonat Temesvárra volt továbbítandó. Váradi Pál szolgálattevő hivatalnok figyelmeztette a francia parancsnokot, hogy az útirány Békéscsabán át rövidebb. A parancsnok hozzájárult, hogy a vonat Békéscsabán át továbbíttassék. Hrabár János Békéscsabán tartózkodó szegedi mozdonyvezető értesülvén a francia vonat közeledéséről, Békéscsabán összeszedett kb. 200 katonát és a vonatot Gerendáson fogadta. A franciák minden ellenállás nélkül „proletárok vagyunk” kiáltással fegyvereiket eldobták s megadták magukat. A szegedi francia parancsnokság ez ügyben a nyomozást megindította, Váradi Pált internálta és követeli, hogy a szállítmány békés úton visszakerüljön Szegedre, figyelmeztetvén a vonalparancsnokságot a dolog rendkívüli következményeire.

Március 29-én a muraszerdahelyi jugoszláv őrség közölte, hogy Fiumében 30.000 francia hajóztatott ki; hogy a támadás állítólag április 2-án indul meg; hogy Radkersburgból, hova csapaterősítések is érkeztek, március 28-án a polgári lakosságnak el kellett távoznia. Mindez később szándékos nagyításnak és blöffnek bizonyult.

« a) Események március végéig. | KEZDŐLAP Tartalomjegyzék | Román front. »