« 26. A 943. évi bajor hadjárat. | KEZDŐLAP Tartalomjegyzék | 27. A 943. évi bizánci hadjárat. »

Megjegyzések. Elmélkedések.

A welsi vereség igen fájós sebet ejtett a magyar nemzet eddigi presztizsén. Eddig a magyar hadakat csak a szászokkal szemben hagyta el a hagyományos szerencse, most már a bajorokkal sem bírtak, aminek felette kellemetlen következményei voltak, mert ha a Bajorország és Karantánia által alkotott védőgát állandósul és elég erősnek bizonyul, akkor bezárul az a nagy, kényelmes kapu, amelyen át a magyarok immár évtizedeken keresztül bántatlanul juthattak a kincses Németország és Franciaország legtávolabb fekvő vidékeire is. Ezzel egyidejűleg megszünt a Németországban és Franciaországban szertecsapongó portyázó hadak ama felette kellemes érzése is, hogy hátuk mögött nem messze a szövetséges bajor föld terül el, amelyen már teljes biztonságban érezhették magukat. Ehhez járult még az a veszteségük is, hogy a bajorok felülkerekedése folytán azok évi adójától is elesett a különben is rettenetes kincsvágyó magyar állami vezetőség.

« 26. A 943. évi bajor hadjárat. | KEZDŐLAP Tartalomjegyzék | 27. A 943. évi bizánci hadjárat. »