« 24. számú melléklet Berthelot tábornoknak 1919. március 20-án Presan tábornokhoz intézett levele. | KEZDŐLAP Tartalomjegyzék | 26. számú melléklet A 39. hadosztályparancsnokság 1919. január 16-i intézkedése az ukránok fellépésével szemben. »

25. számú melléklet
Presan tábornok 1919. március 20-i intézkedése

3056. sz.

A Szövetségesek Tanácsa a következő határozatokat hozta:

1. A magyar csapatok visszavonása a következő vonal mögé: (lásd Berthelot tábornok 487/3. sz. közlése szerinti nyugati határvonalat a 22. sz. mellékletben).

2. (Ugyancak szó szerint következnek a fenti mellékletben foglalt, a keleti határvonalra vonatkozó rendelkezések.) Az ezen vonalon innen fekvő területek elfoglalása a román csapatok által.

3. Fent említett két vonal közé eső és szakon a Szamos, délen a Maros folyása által határolt semleges övnek elfoglalása francia csapatok által. Arad városa a szövetséges csapatok által marad megszállva, román és magyar csapatok kizárásával.

4. Ezek a határozatok a következő sorrendben hajtatnak végre:

a) A magyarok visszavonulása.

b) A semleges öv megszállása a franciák által.

c) A román csapatok előnyomulása a 2. pont alatt említett vonalig.

5. A fenti terület megszállására hivatott minden főoszlopunkat egy francia tiszt kíséri. E célból minden első vonalbeli hadosztály mellé 1–1 francia tiszt rendeltetik ki. Ennek feladata leend a szövetséges csapatokkal való összeköttetés fenntartása és az ellenséges egységekkel való tárgyalás abban az esetben, ha azok késlekednének az általuk végrehajtandó mozdulatokat keresztül vinni. Ugyan e célból egy francia tiszt az erdélyi csapatok parancsnokságához is be fog osztatni.

6. A magyar csapatok által visszahagyandó anyagokat egy bizottság fogja leltározni, mely bizottság egy francia tiszt elnöklete alatt 1 román és 1 magyar tisztből fog állni. A román tiszt neve, a bizottság székhelye és a feladatára vonatkozó részletek idejekorán közöltetni fognak.

7. A mi csapataink előnyomulása csak a nagy főhadiszállás által Önnek adandó új parancs folytán veheti kezdetét.

Presan s. k. tbk., a hads. vez. főnöke.

« 24. számú melléklet Berthelot tábornoknak 1919. március 20-án Presan tábornokhoz intézett levele. | KEZDŐLAP Tartalomjegyzék | 26. számú melléklet A 39. hadosztályparancsnokság 1919. január 16-i intézkedése az ukránok fellépésével szemben. »