« A proletárdiktatúra kikiáltásának hatása. | KEZDŐLAP Tartalomjegyzék | A belgrádi hadsereg parancsnokság közlése. »

Presan tábornok március 21-i intézkedése.

„A nagy főhadiszállás 3062. számú távirata az erdélyi csapatok parancsnokságához. Bukarest, 1919. március 21-én 23 órakor. 1. A francia parancsnokság értesülése szerint a magyar csapatok parancsot kaptak, hogy az egész román fronton támadjanak. A támadás március 23-án este kezdődik. 2. Miután a magyar kormány vonakodik a szövetségesektől vett intézkedéseket végrehajtani, lehetséges, hogy ez az információ a valóságnak megfelel. Ennek folytán Önnek akként kell intézkednie, hogy képes legyen meglepetéseket kikerülni és hogy minden eshetőséggel szembeszállhasson. 3. Csapatainknak minden provokációtól tartózkodniok kell, de ha bennünket rendes ellenséges csapatok megtámadnak, Önnek azok teljes tönkretételéig kell a harcot folytatnia. 4. A művelet ama francia csapatok műveletével kapcsolatban lesz végrehajtandó, amelyek most Arad–Lugos környékén összpontosuló félben vannak. Ezek a csapatok minden valószínűség szerint a magyarok elleni harcban közbelépnek majd. Hogy a hadművelet kölcsönössége lehetségessé váljék, szükséges, hogy a bánsági francia csapatok parancsnoksága mellett összekötő tisztek legyenek. 5. A magyar kormány magatartása által teremtett helyzet folytán az 1. vadászhadosztálynak az északi frontra való elszállítása az erdélyi helyzet tisztázásáig elhalasztatott. Eszerint hadműveletek esetén Ön ezzel a hadosztállyal is diszponálhat. 6. A helyzet megkövetelheti, hogy lehetőleg minél több erőt szállítsunk az északi frontra. Ehhez képest a vasúton való közlekedésnek minden pillanatban biztosítottnak kell lennie. E célból szigorúbb intézkedéseket kell tenni az összes vasúti hidak őrzésére. Presan tábornok, vezérkari főnök.”

« A proletárdiktatúra kikiáltásának hatása. | KEZDŐLAP Tartalomjegyzék | A belgrádi hadsereg parancsnokság közlése. »