« 4. Stolac megszállása. Ali pasa 5000–6000 főnyi török csoportja elhagyja Hercegovinát. | KEZDŐLAP Tartalomjegyzék | 6. A Stolac felmentését célzó hadműveletek. »

5. A ravnicei rajtaütés augusztus 13.-án.

A Stolacot megszálló 32/II. zászlóalj parancsnoka, Halecki őrnagy, arra a hírre, hogy Ljubinje tájékán fölkelők csoportosulnak, augusztus 12.-én egyik századát arra felé küldte ki szemrevételezés és hírszerzés céljából. Ez a század, anélkül, hogy valami gyanusat vett volna észre, miután Ljubinje felé a félutat megtette, még aznap visszatért Stolacra.

Másnap, augusztus 13.-án, a zászlóalj parancsnoka hasonló célból a Medved[1] parancsnoksága alatt álló 38/8. századot rendelte ki ugyanabba az irányba, mely valószínűleg az előző napi negatív eredményre való tekintettel, bár elővéddel menetelt, oldalvédek kikülönítését azonban elmulasztotta, ami aztán a század vesztét okozta. A Stolactól mintegy 8 km-nyire fekvő Ravnice helységhez érve ugyanis mintegy 300 főnyi fölkelő csapat a század ellen sikerült rajtaütést hajtott végre, melynek az elővédnél tartózkodó századparancsnokon kívül, aki kétségbeesett védekezése közben Adem Zukov Sehovičot, a fölkelők vezérét egy jólcélzott revolverlövéssel leteritette, még 74 főnyi legénység is áldozatul esett. A Stolacon volt zászlóalj parancsnoka, Halecki őrnagy, nyomban még 5 századot küldött a Medved-század támogatására, ámde ezeknek a fölkelők túlnyomó sokasága elől csakhamar szintén vissza kellett vonulniok Stolacra.

> [1] Kenedy id. m. 42. oldalán "Medve"-nek írja nevét.

« 4. Stolac megszállása. Ali pasa 5000–6000 főnyi török csoportja elhagyja Hercegovinát. | KEZDŐLAP Tartalomjegyzék | 6. A Stolac felmentését célzó hadműveletek. »