« Az április 28-iki pastrengoi ütközet. | KEZDŐLAP Tartalomjegyzék | Az április 30-iki pastrengoi ütközet. »

Az április 29-iki pastrengoi ütközet.

Radetzky az enapi eseményekről tudomást szerezve, a Wohlgemuth dandár erősbítésére a Zsigmond főherceg-dandárt is Pastrengoba rendelte. Mindkét dandár fölött a parancsnokságot Wocher altábornagy volt átveendő s azonkívül még további erősbítésül a Taxis-dandárt Bussolengora rendelte, s végül Weldennek újból parancsot küldött, miszerint amennyire csak teheti, Rivoli felől támogatólag lépjen közbe.

Április 29.-én a piemontiak 21/2 dandárral megismételték előző napi támadásukat, ámde Wocher altábornagy megelőzte őket, amennyiben reggel 9 órakor 51/2 századdal ő maga ment át támadásba, a Taxis-dandárt is segítségnyújtásra felszólítván, minek folytán Bussolengoból 1 zászlóalj és 3 löveg rendeltetett támadásra előre. 5 óra hosszat tartó változó harcok után az osztrák csapatoknak végre az ellenséges túlerő elől vissza kellett vonulniok, de a piemontiak nem üldözték őket.[1]

> [1] Ehhez Kunz id. m. 17. oldalán a következő megjegyzést fűzi: „Die Energielosigkeit der piemontesischen Heerführung zeigt sich recht deutlich am 29. April. 13 1/2 Bataillone = 8000 Gewehre werden gegen die Stellung von Pastrengo in Bewegung gesetz. Die Österreicher werfen dieser Masse 13 1/2 Compagnien entgegen = 1900 Gewehre. 5 Stunden lang schlagen sich die an Zahl um mehr als das Vierfache schwächeren Österreicher mit dem Feinde und treten erst den Rückzug an, als stärkere feindliche Kräfte ihre Rückzugslinie bedrohen. Das ist ein Raufen, aber keine Gefachtsführung. Alle Achtung vor der Tapferkeit der Österreicher an diesem Tage, sie zeigten, dass ihr soldatischer Werth ein ungleich höherer war, als der ihrer Gegner!” – Ez a szép dicséret bennünket magyarokat is közelebbről érdekel, mert, amint a 18–19. oldalon foglalt hadrendi adatokból kitűnik, a Zsigmond főherceg- és Taxis-dandárokban, valamint a herceg Taxis Hannibal-hadosztályban jócskán magyar csapatok is voltak beosztva. Hilleprandt id. m. 95. oldalán kivált a Haugwitz (kecskeméti 38.) ezredbeli osztagok bátorságát és vitézségét emeli ki.

« Az április 28-iki pastrengoi ütközet. | KEZDŐLAP Tartalomjegyzék | Az április 30-iki pastrengoi ütközet. »