« e) Thököly és Veterani hadműveletei. | KEZDŐLAP Tartalomjegyzék | g) Lipót császár szövetségeseinek ezévi közreműködése. »

f) A horvát-szlavonországi hadműveletek.

XVII/1. számú melléklet.

Horvát-Szlavonországban a szalánkeméni csatáig csak kisebb-nagyobb portyázások folytak. Január végén a törökök kétnapi ostrom után megvették a császáriak által megszállt Novit. Ennek megbosszulására Erdődy Miklós horvát bán az Una völgyébe betörvén, ott február 11.-én a törökökön szép győzelmet aratott. Később a kostajnicai és dubicai védőrségek közösen hajtottak végre egy nagyobbarányú portyázást Majdan felé, ahol tetemes zsákmányt is szereztek, de visszavonulás közben megtámadtatván, zsákmányuk nagy részét újból elvesztették.

A szalánkeméni csata után Erdődy bán azt a parancsot kapta, hogy összes csapatjait fegyverre szólítván, az Unán átkeljen és a Száva jobb partján nyomuljon a Szlavoniába visszahagyott Croy herceg tábornaggyal egyetértőleg előre. Utóbbi mindenekelőtt Pozsegát szállotta meg, majd október 19.-én Bródot, 28.-án Gradiskát, s utána Pakrácot, úgy, hogy Szlavonia ismét majdnem teljesen felszabadult a törökök uralma alól.

« e) Thököly és Veterani hadműveletei. | KEZDŐLAP Tartalomjegyzék | g) Lipót császár szövetségeseinek ezévi közreműködése. »