« d) Az erdélyi hadtest oláhországi és moldvai hadműveletei. | KEZDŐLAP Tartalomjegyzék | e) A szávamenti és boszniai hadműveletek. »

Megjegyzések. Elmélkedések.

Savoyai Jenőnek, illetve a bécsi udvarnak ama törekvése, hogy Délmagyarország visszaszerzésével együtt a Havasalföld és Moldva felett régebben gyakorolt fönhatóságát is visszaállítsa, szinte önmagától értetődőnek látszik, csakhogy ezt üres kézzel, mindössze néhány irreguláris századocskával eredményesen végrehajtani nem igen lehetett. Hogy a bukaresti csíny sikerülhetett, az a véletlen mellett leginkább annak volt tulajdonítható, hogy a havasalföldi bojárok legnagyobbrészt maguk is kívánták és hathatósan közre is működtek, hogy a tirannikus Maurocordato megbuktattassék. Ellenben Moldvában nem voltak meg ily nagy mértékben a kedvező előfeltételek s így nem csoda, hogy az ottani vállalat szánalmas véget ért.

« d) Az erdélyi hadtest oláhországi és moldvai hadműveletei. | KEZDŐLAP Tartalomjegyzék | e) A szávamenti és boszniai hadműveletek. »