« 3. Mostar megszállása 1878 augusztus 5.-én. | KEZDŐLAP Tartalomjegyzék | 5. A ravnicei rajtaütés augusztus 13.-án. »

4. Stolac megszállása. Ali pasa 5000–6000 főnyi török csoportja elhagyja Hercegovinát.

Augusztus 8.-án a 3. dandár a török védőrség parancsnokával létrejött egyezség folytán akadály nélkül Stolacot szállotta meg, ahol a 32. ezred 2. zászlóalját visszahagyván, a dandár többi része Domanovicon át Gabel felé nyomult előre, hogy az ott Ali pasa parancsnoksága alatt álló nagyszámú török csapatoknak a Hercegovinából békés módon való eltávozását, miről a tárgyalások ép javában folytak, siettesse. A hadosztály többi részei a hadtest parancsnokságtól vett parancs értelmében egyelőre Mostarnál maradtak.

Az alsó Narenta mentén Gabela mellett táborozó fentemlített mintegy 5000 főnyi török csapatok augusztus 11.-én Kleknél Lloyd-gőzösökre behajóztatván, Prevasara szállíttattak; ezekhez csatlakozott a Stolacban volt 1100 főnyi török helyőrség is.

« 3. Mostar megszállása 1878 augusztus 5.-én. | KEZDŐLAP Tartalomjegyzék | 5. A ravnicei rajtaütés augusztus 13.-án. »