« 1. A 2. hadsereg megalakulása. | KEZDŐLAP Tartalomjegyzék | Megjegyzések. Elmélkedések. »

2. A 2. hadsereg felvonulása és szándékolt alkalmazása.

Az újonnan mozgósított csapatoknak a Száva mentén való beérkezésére csak szeptember közepe táján lehetett számítani; addig a 6. hadosztálynak általában Sarajevonál kellett maradnia, legközelebbi megerősítésére az 1. gyalog hadosztály volt szánva, mellyel együtt aztán Visegradot és Gorazdat volt hivatva elfoglalni. A 7. hadosztálynak, Banjalukában volt dandárának bevonása mellett, egyelőre a travniki kerületet kellett biztosítania és később Livno elfoglalására rendeltetett, miben Csikós vezérőrnagy tartalék hegyi dandára segédkezett neki. Banjalukában a 36. hadosztályt, annak 72. dandárát pedig Bihač elfoglalására rendelték. A 20. hadosztálynak egyelőre Dobojnál kellett kitartania; erősbítésére a 4. hadosztályt jelölték ki, mellyel együtt a III. hadtestet volt hivatva képezni. Szeptember közepén aztán a III. hadtestnek Dobojból, a IV. hadtesnek Brčkából történő egyidejű központias előnyomulása által a Posavinának gyors és egyhuzamban való megszállása szándékoltatott. Az V. hadtest általános tartalékul szolgált, melyből később a Szluinba rendelt 28. dandár a Krajna megszállásában vett tevékeny részt. Végül a 18. hadosztálynak, támogatva a 20. gyalog dandár által, továbbra is Hercegovina fékentartása maradt a feladata.

« 1. A 2. hadsereg megalakulása. | KEZDŐLAP Tartalomjegyzék | Megjegyzések. Elmélkedések. »