« 16. számú melléklet Kratochwill ezredesnek Berthelot tábornokhoz intézett memoranduma. | KEZDŐLAP Tartalomjegyzék | 18. számú melléklet A magyar kormány távirata Franchet d'Espérey tábornokhoz. »

17. számú melléklet
Az 1919. évi 425/8. oszt. Számú hadügyminiszteri rendelet

Magyar hadügyminisztérium. 425/8. oszt. 10919. szám.

Kratochwill ezredes úrnak, a kat. ker. parancsnoka, Kolozsvár.

Budapest, 1919. évi január hó 6-án.

49. eln. számra: A megállapított új vonalat Nagybánya–Kolozsvár–Déva irányában tudomásul veszem, bár ebben a fegyverszüneti szerződés be nem tartását látom és ez ellen elvben tiltakozom.

A további erőszakosságok ellen a szövetségi katonai bizottsághoz a legerélyesebb tiltakozást intéztem.

Amennyire az adandó helyzet a telefoni összeköttetés megszakítása miatt a jövőben is megkövetelné, avagy a távirda és a Hughes cenzúrálása a kölcsönös összeköttetést befolyásolná, úgy felhatalmazom, hogy Apáthy főkormánybiztos úrral egyetértőleg az ottani román főparancsnokkal kényszerült szükség esetén önállóan tárgyalásokba bocsátkozzék és ezek lefolyásáról, valamint eredményéről engem azonnal tájékoztasson.

Minden tárgyalásnak alapját azonban a fegyverszüneti szerződés képezze és ezen határozvány lehetőség szerinti betartása irányelvül szolgáljon.

Festetich s. k.

« 16. számú melléklet Kratochwill ezredesnek Berthelot tábornokhoz intézett memoranduma. | KEZDŐLAP Tartalomjegyzék | 18. számú melléklet A magyar kormány távirata Franchet d'Espérey tábornokhoz. »